پیلانێکی نوێی ڕێژیم بۆ سڕینەوەی زمانی کوردی لە پارێزگای کرماشان – کوردستان و کورد\nپیلانێکی نوێی ڕێژیم بۆ سڕینەوەی زمانی کوردی لە پارێزگای کرماشان لەلایەن مۆرەیەکی ڕێژیم ئاشکرا دەکرێ.\nمیرجەلال کەزازی: “دامەزراندنی ڕشتەی ئەدەبیاتی بەراوردی لەنێوان زمانی کوردی و فارسی لە زانکۆی کرماشان بە پێویست دەزانم.”\n“میرجەلال کەزازی” مامۆستای زمانی فارسی سەر بە ناوەندە کولتوورییەکانی ڕێژیم و ئەندامی کۆڕی “فێردەوسی ناسی” لە لێدوانێک کە لەگەڵ ڕۆژنامەی “سێدای ئازادی” کردوویەتی، پێشنیاری دامەزراندنی ڕشتەی ئەدەبیاتی بەراوردی لەنێوان زمانی کوردی و فارسی لە زانکۆی کرماشانی داوە کە پیلانێکی نوێیە بۆ شێواندنی ئەدەبی کوردی.\nشایانی باسە کە پاش ئەوەی کە پیلانی ڕێژیم لە پارێزگای کرماشان بۆ داڕشتنی زاراوەیەکی نوێ بەناو فارسی کرماشانی وڵامی نەداوە و خەڵکی ناوچەکە بە وشیاری خۆیان بەرپەرچی ئەم پیلانەیان داوە، ئێستا پیلانێکی نوێ لە زاری کەسێک ئاشکرا دەکرێ کە لەمێژە بۆ خەڵکی کرماشان ناسراوە و بە تێکدانی زمانی کوردی و دزینی وشە کۆنەکانی زمانی کوردی بۆسەر فارسی بەناوبانگە.\nبە بڕوای مامۆستایانی زمان و ئەدەبی کوردی، خوێندکاران و مامۆستایان و کەسانی دڵسۆز و ئەدەب‌دۆستی کورد پێویستە بە وشیاری لەگەڵ ئەم پرسە مامەڵە بکەن و بەرپەرچی هەر جۆرە پیلانێکی هاوشێوەی ئەوە بوەستنەوە کە زمانی ڕەسەن و ئەدەبیاتی دەوڵەمەندی کوردی لە ناوچەکە و بە گشتی لە ڕۆژهەڵاتی کوردستان بخاتە مەترسییەوە.\nتاگی بابەت: سێدای ئازادیمیرجەلال کەزازیکرماشان


بەهۆی ڕوداوەكانی كوشتن، خۆكوژی، دەستدرێژی سێكسی و توندوتیژییەوە، سوپای ئەمریكا هەڵمەتێكی پاكتاوكردنی لە بنكەی سەربازیی تەكساس بەرپاكردووە.\nڕایان مەكارتی، وەزیری بەرگریی ئەمریكا ڕایگەیاند، “چەندین ئەفسەر و سەرباز لە بنكەی سەربازیی “فۆرت هوود” لە تەكساس دەستگیركراون و ژمارەیەكیان دەركراون.”\nمەكارتی، هۆكاری ئەو هەڵمەتەی كە خۆی بە “هەڵمەتی پاكتاوكردن” ناوزەدیكردووە، گەڕاندەوە بۆ ئەو ڕوداوانەی توندوتیژی كە لە بنكەكەدا ڕویانداوە، وەك كوشتن، خۆكوژی، دەستدرێژی سێكسی لەنێو ئەفسەر و سەربازانی بنكەكەدا.\nوەزیری بەرگریی ئەمریكا ئاشكرایكرد، “بەهۆی ئەو ڕوداوانەوە، 14 فەرماندە لە بنكە سەربازییەكەی تەكساس لەكارەكانیان دەركراون، بەڵام بە پاساوی سیاسی و پاراستنی تایبەتمەندێتیی كەسی، وەزارەت ناوەكانیان ئاشكرا ناكات.”\nلە لێدوانێكدا بۆ ڕۆژنامەنووسان لە پێنتاگۆن، مەكارتی وتی، “كێشەكانی بنكەی “فۆرت هوود” پەیوەستن بە شكستی فەرماندەكانەوە، هەست بە بێئومێدی دەكەم، چونكە فەرماندەكان شكستیانهێنا لە ڕەخساندنی كەشێك كە سەرباز بە شكۆوە مامەڵەیان لەگەڵدا بكرێت.”\nڕێوشوێنەكەی وەزارەتی بەرگریی ئەمریكا، دوای ئەوە دێت كە لە ماوەی ڕابردوودا ژنە سەربازێك بە ناوی ڤانیسا جیلین تەمەن 20 ساڵان، تا كوشتن لەلایەن سەربازێكی پیاوەوە لێیدرا. دواتر ئارۆن ڕۆبنسن ئەو سەربازەی تاوانەكەی ئەنجامدابوو، لەكاتی هەوڵدانی پۆلیس بۆ دەستگیركردنی، خۆی كوشت.\nڤانیسا دوو مانگ بوو بێسەروشوێن بوو، دواتر تەرمەكەی دۆزرایەوە و خانەوادەكەی دەیانوت كچەكەیان بەر لە كوژرانی، دەستدرێژی سێكسی كراوەتەسەر، بەڵام سوپای ئەمریكا ڕەتیكردەوە بەڵگەیەك بۆ ئەوە لە ئارادا بێت.\nلەناو سوپای ئەمریكا و بنكە سەربازییەكانیدا، ڕوداوەكانی كوشتن، خۆكوژی و دەستدرێژی سێكسی بۆ سەر ژنانی سەرباز دیاردەیەكی بەربڵاوە، هەندێك ئامار باس لەوە دەكەن كە لە ساڵانی ڕابردوودا، هەزاران سەرباز دووچاری ئەو ڕوداوانە بوونەتەوە.\nئەندامێكی لیژنەی دارایی: موچەی 2021 مسۆگەركراوە\nجۆ بایدن سەرۆكی ئەمریكا ئاشكرایكرد، پێدەچێت هێزەكانیان زیاتر لەو ماوەیەی دیاریكراوە بۆ كشانەوە لە ئەفغانستان، لەو وڵاتە بمێننەوە.…\nدوای کۆنترۆڵکردنی تەواوی ئەفغانستان، تاڵیبان دڵنیایی دەدات بە کاربەدەست و لایەنگرانی حکومەت و ئەو بیانییانەی لە ئەفغانستان کاردەکەن،…


به‌یاننامه‌ی فه‌رمانده‌یی ته‌واره‌كانی ئازادیی كوردستان TAK به بۆنه‌ی 8ی مارس رۆژی جیهانیی ژن | نوێنەرایەتی ئوروپا پارتی ئازادیی کوردستان\nبه‌یاننامه‌ی فه‌رمانده‌یی ته‌واره‌كانی ئازادیی كوردستان TAK به بۆنه‌ی 8ی مارس رۆژی جیهانیی ژن\nرۆژی جیهانیی ژن، وه‌ك بۆنه‌یه‌كی نێونه‌ته‌وه‌یی ساڵانه له هه‌موو جیهاندا بۆ رێزگرتن له پێگه‌و ده‌وری ژن و ئاوڕدانه‌وه له دۆخ و هه‌لومه‌رجی ژیانی و پێداگرتنه‌وه له سه‌ر ماف و ئازادیی و ئاسایش و به‌خته‌وه‌ریی، یاد ده‌كرێته‌وه.\nهه‌ر چه‌نده ٨ی مارس رۆژی جیهانیی ژن، بۆنه و رۆژێكی جیهانیی و نێونه‌ته‌وه‌ییه، به‌ڵام نه‌دۆخ و هه‌لومه‌رجی نه‌ته‌وایه‌تی و سیاسیی و كۆمه‌ڵایه‌تیی ژنانی نه‌ته‌وه و كۆمه‌ڵگا جیاوازه‌كانی جیهان وه‌ك یه‌كه و نه به یه‌ك‌روانگه‌و پاڵنه‌ر و ئامانج تێپه‌ڕ ده‌كرێ.\nبه‌م پێودانگه، بۆ ژنی كورد وه‌ك ژنی نه‌ته‌وه‌یه‌كی٥٠ ملوێنی له رۆژهه‌ڵاتی ناوه‌ڕاست كه بێده‌وڵه‌ته‌و له بنده‌ستیی ده‌وڵه‌تانی فارس و ترك و عه‌ره‌ب دایه وله یه‌ك سه‌ده‌ی رابردوودا به نێو سه‌دان كاره‌ساتی گه‌وره‌دا تێپه‌ڕیوه ؛ ٨ی مارس و یادكردنه‌وه‌ی رۆژی جیهانیی ژن،خه‌بات بۆ هه‌ڵگرتنی ده‌سه‌ڵات و سه‌روه‌ریی ئه‌و ده‌وڵه‌ته‌داگیركه‌رانه و گه‌یشتن به ده‌وڵه‌ت و سه‌روه‌ریی سیاسیی، هه‌وێن و پاڵنه‌ریه‌تی.\nبۆیه له‌شكری به‌هێزی ژنانی رۆژهه‌ڵات واته ته‌واره‌كانی ئازادیی كوردستانTAK كه له هه‌ناوی جه‌نگ دژی تێرۆر و تاریكیی و پاراستنی به‌ها ره‌سه‌نه‌كانی كورده‌واری و مرۆڤایه‌تیی له‌دایكبووه و یه‌كه‌یه‌كی بنه‌ڕه‌تیی له سپای میللیی كوردستانه، له سه‌ر ئه‌و حه‌قیقه‌ت و راستییه پێداده‌گرێته‌وه كه له‌مپه‌ڕی سه‌ره‌كیی گه‌یشتنی ژنی كورد به ماف و ئازادییه‌كانی و دابینكردنی یه‌كسانی و دادپه‌روه‌ریی، حاكمییه‌ت و ده‌سه‌ڵاتی داگیركه‌رانه‌ی ده‌وڵه‌تی فارسه له سه‌ر نیشتمانه‌كه‌مان كوردستانی خۆشه‌ویست.\nبۆیه گه‌ڕانه‌وه‌ی ئه‌م بۆنه‌یه ده‌كه‌ینه خاڵ و پێگه‌یه‌ك بۆ بردنه سه‌رێی هێز و تواناكانمان و گوڕوتیندان به خه‌باتمان له پێناو راماڵینی گشت هێزه داگیركه‌ره‌كان له سه‌ر خاكی كوردستان و وه‌ده‌سهێنانی سه‌روه‌ری و سه‌ربه‌خۆیی و به‌ده‌وڵه‌تبوونی كوردستان.\nئێمه له‌م بۆنه‌یه‌دا داوا له ژنان و كچانی نیشتمانه خۆشه‌ویسته‌كه‌مان هه‌ر له ماكۆوه هه‌تا یاسووج ده‌كه‌ین كه له پێناو كۆتایهێنان به مه‌ینه‌ت و چه‌وسانه‌وه و كاره‌سات و گه‌یشتن به ئازادیی و به‌خته‌وه‌ری و ئاسایش، بێنه ریزی له‌شكری ته‌واره‌كانی ئازادیی كوردستانTAK؛ تا به‌وجۆره هاوكات له گه‌ڵ بردنه سه‌رێی هێزی راماڵینی داگیركه‌رانی به‌رفه‌رمانی تاران له نیشتمانه‌كه‌مان، TAK ببێته سه‌نگه‌ر و له‌نگه‌ری پێگه‌ی شیاو و ده‌سته‌به‌ری شكۆ و حورمه‌ت و ماف و ئازادیی ژن له كۆمه‌ڵگای رۆژهه‌ڵاتی كوردستاندا.\nله‌م بۆنه‌یه‌دا، سه‌ری رێز له حاست هه‌ڤاڵانی شه‌هیدمان، سه‌عاده‌ت، نیگار، سه‌با، زارا و بێریتان داده‌نه‌وێنین كه له پێناو ئه‌و ئامانجانه‌دا، گیانیان به‌ختكرد.\nشه‌كاوه بێ ئاڵای ئازادیی و سه‌ربه‌خۆیی كوردستان\nشه‌كاوه بێ ئاڵای یه‌كسانی و مرۆڤسالاریی\nفه‌رمانده‌یی له‌شكری ته‌واره‌كانی ئازادیی كوردستان TAK\n18ی ره‌شه‌مه‌ی 2720كوردی\n8ی مارسی 2021 زایینی


لڤین دەقی پەیوەندییەکی تەلەفونی ئازاد جوندیانی بڵاو دەکاتەوە\nئه‌م بابه‌ته 29089 جار خوێنراوه‌ته‌وه\nبه‌رپرسێكی یه‌كێتی كه به كه‌سێكی نزیكی ئازاد جوندیانی ناسراوه له‌سه‌ر زاری ئه‌ندامه ده‌ستله‌كاركێشاوه‌كه‌ی مه‌كته‌بی سیاسی یه‌كێتییه‌وه رایده‌گه‌یه‌نێت، نابێته پارتی و وه‌ك كه‌سێكی بێلایه‌ن ده‌مێنێته‌وه.\nهه‌ڵۆ حه‌سه‌ن، جێگری لێپرسراوی مه‌ڵبه‌ندی 6ی سۆرانی یه‌كێتی نیشتیمانی كوردستان، كه به كه‌سێكی نزیكی ئازاد جوندیانی، ئه‌ندامی ده‌ستله‌كاركێشاوه‌ی مه‌كته‌بی سیاسی یه‌كێتی ناسراوه، له پێگه‌ی تایبه‌تی خۆی له تۆڕی كۆمه‌ڵایه‌تی فه‌یسبووك رایگه‌یاندووه، پاش ئه‌وه‌ی ژماره‌یه‌كی زۆری دۆست و لایه‌نگری یه‌كێتی له‌و سنوره له‌باره‌ی داهاتووی سیاسی جوندیانی په‌یوه‌ندییان پێوه‌كردووه، بۆ وه‌ڵامدانه‌وه‌ی ئه‌و پرسیارانه به ته‌له‌فۆن په‌یوه‌ندی پێوه‌كردووه.\nراشیگه‌یاند، له ته‌له‌فونه‌كه‌دا هه‌مان پرسیاری خه‌ڵكم لێكرد، له وه‌ڵامدا ئازاد جوندیانی پێی وتم "هه‌ڵۆ گیان بڕیارمداوه و واز له یه‌كێتی ده‌هێنم، به‌ڵام له سیاسه‌ت دانابڕێم و نابمه پارتیش، به‌ڵكو وه‌ك كه‌سێكی بێلایه‌ن ده‌مێنمه‌وه و كار بۆ سه‌ربه‌خۆیی كوردستان ده‌كه‌م".\nئه‌و به‌رپرسه‌ی یه‌كێتی ئاماژه‌ی به‌وه‌شدا"زیاتر له 30 ساڵه جوندیانی ده‌ناسم و له رێگه‌ی ئه‌ویشه‌وه بووم به كۆمه‌ڵه و ئاشنای كه‌سایه‌تی مام جه‌لال بووم، ئه‌وه‌نده‌ی له‌و نزیك بووم و تا ئه‌وكاته‌ی له‌ناو یه‌كێتی بووه، هه‌میشه و هیچ كات درۆی له‌گه‌ڵ نه‌كردووم و هه‌موو كات راستگۆ بووه له‌گه‌ڵم، بۆیه هیوادارم له مانه‌وه‌ی به بێ لایه‌نی و نه‌بوونیشی به پارتی وه‌كو جاران له‌گه‌ڵم راستگۆ بێت".


"کارگەکان و هۆیەکانى گواستنەوە و مۆلیدەى ناو گەڕەکەکان هۆکاری سەرەکیی پیسبوونی هەوای هەولێرن"\nسەرباز قازی 11/09/2020 - 01:32 ژینگە\nبەرپرسێکى دەستەى پاراستن و ژینگەى هەرێم رایگەیاند کارگەکان و هۆیەکانى گواستنەوە و مۆلیدەى ناو گەڕەکەکان هۆکارێکى سەرەکین بۆ پیسبوونى هەوا و تێکچوونى دۆخى ژینگەى هەولێر.\nعەبدولرەزاق خەیلانى، بەڕێوەبەرى فەرمانگەى کاروبارى هونەرى لە دەستەى پاراستن و چاککردنى ژینگەى هەرێم بە(باسنیوز)ى راگەیاند: "چەندین هۆکارى سەرەکى هەن بۆ پیسبوونى رەگەزێکى سەرەکى ژینگە کە هەوایە، لەوانەش زۆربوونى ژمارەى ئۆتۆمبێل و هۆیەکانى گواستنەوە بەگشتى و کارگەکان و پاڵاوگە نەوتییەکان، زۆربوونى مۆلیدەى ناو گەڕەک و کۆڵانەکانیش یەکێکى دیکەن لە هۆیەکانى پیس بوونى هەواوى ناوشارى هەولێر".\nراشیگەیاند: " هۆیەکانى گواستنەوە و مۆلیدەى ناو گەڕەکاکان و تەنانەت کارگەکانیش بەکوالێتییەکى خراپ کاردەکەن و رەچاوى مەرجەکانى پاراستنى ژینگە ناکەن، ئەو سوتەمەنییەشى بەکارى دەهێنن کوالێتى نزمە بۆیە ئەو گاز و دوکەڵ و پاشماوەیەى دەرى دەدەن کاریگەرییەکى خراپ لەسەر ژینگە جێدەهێڵن و ژینگە پیس دەکەن".\nئاماژەى بەئەوەش کرد" ئەگەر هۆیەکانى گواستنەوەى جۆراوجۆر دابین بکرێت و کارەباى نیشتیمانى بەتەواوى بدرێتە هاووڵاتیان، ئەوا پێویست ناکات هاووڵاتیان هۆیەکانى گواستنەوە و ئەو هەموو ئۆتۆمبێلە بەکار بێنن، لەلایەکى دیکەش زۆربوونى ژمارەى دانیشتووانى شارى هەولێر هۆکارێکى دیکەیە بۆ پیسبوونى هەواى پارێزگاکە".


وەزارەتی ڕۆشنبیری ئاگادارییه‌ك ئاراسته‌ی نووسەران ده‌كات | دەزگاى زارى کرمانجى\nوەزارەتی ڕۆشنبیری ئاگادارییه‌ك ئاراسته‌ی نووسەران ده‌كات\nزاری كرمانجی - وەزارەتی ڕۆشنبیری و لاوان، رایگه‌یاند: هه‌ر نووسه‌رێك دەیانەوێت کتێبەکانیان بەشێوەی کتێب و بە شێوەی دیجیتاڵی لەو کتێبخانەیەدا هەبن، له ماوەی هەفتەیەک کتێبەکانیان ڕەوانە بکەن بۆمان بە هەردوو شێوەی کتێب یان لەسەر CD بە دیجیتاڵی.\nله راگه‌یه‌ندراوێكی وەزارەتی ڕۆشنبیری و لاوان هاتووه، لەچوارچێوەی کارو چالاکیەکانی وەزارەتماندا و بەهاوکاری دڵسۆزان، پاش هەوڵ و تەقەلایەکی زۆر، توانیمان ڕەزامەندی حکومەتی یۆنان وەرگرین بۆ کردنەوەی بەشێکی کوردی لە کتێبخانەی نیشتمانی یۆنان.\nبۆئەم مەبەستە داوا لەنووسەرانی کوردستان دەکەین، ئەوانەی دەیانەوێت کتێبەکانیان بەشێوەی کتێب و بە شێوەی دیجیتاڵی لەو کتێبخانەیەدا هەبن، دەتوانن لەڕێگەی کتێبخانەی گشتی شارەکانیانەوە بۆ ماوەی هەفتەیەک کتێبەکانیان ڕەوانە بکەن بۆمان بە هەردوو شێوەی کتێب یان لەسەر CD بە دیجیتاڵی.\nناوەڕۆکی ھەر کتێبێک بەدێڕو نیوێک تا دوو دێڕ لەسەر کاغەزێک بنوسرێ و بخرێتە ناو دوتوێی کتێبەکەوە.\nئەمەش دەبێتە دەرفەتێک بۆ نووسەرانی کوردستان تاکتێبەکانیان لەکتێبخانەی وڵاتانی دنیادا بڵاو ببنەوە.\nلەهەولێر لە بەڕێوەبەرایەتی گشتی کتێبخانە گشتییەکان و بەڕێوەبەرایەتی ڕاگەیاندن و پەیوەندییە گشتییەکانی وەزارەت لەدیوانی وەزارەت لەپێشوازی کتێبەکان و نووسەرانی هێژادا دەبین.\nبەم رێنماییانەپێستت بپارێزە


کوردیپێدیا - «Курдский Проект» Иосифа Сталина\n📖 «Курдский Проект» Иосифа Сталина | پۆل: کورتەباس | زمانی بابەت: 🇷🇺 Pусский\nНесмотря на то, что Турция формально не принадлежала к числу сателлитов фашистской Германии, СССР на протяжении всей Великой Отечественной войны рассматривал южного соседа как потенциального противника\n 📡 ماڵپەڕ | 🏳 کوردیی ناوەڕاست | oboznik.ru\n1. 👁 Kürtler Ve Stalin\n1. 👁 Приказ НКВД СССР № 001176 «О переселении из пограничных районов Грузинской ССР турок, курдов »\n2. 👁 بۆچی ستالین لە کورد توڕە بوو؟\n➕ ئەم بابەتە لەلایەن: (راپەڕ عوسمان عوزێری)ەوە لە: Jan 8 2022 8:06AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 8 2022 10:54AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 8 2022 8:21AM باشترکراوە\n📷 فایلی وێنە 1.0.1 49 KB Jan 8 2022 8:21AM راپەڕ عوسمان عوزێری


خالید عه‌بدل - بەشی چوارەم و كۆتایی\n1-بوێری (جورئه‌ت) له‌لای فه‌رهاد به‌رده‌وام بوونی هه‌بووه، بووه‌ته هۆكار شتی چاك بڵێت .\n2هه‌ردوو بواری دڵداری و سیاسه‌ت له‌شیعره‌كانیدا گرنگییان پێدراوه .\n3 ئه‌فسانه‌و هێما خۆماڵی و جیهانییه‌كانی به‌كار بردووه .\n1-پرۆژه‌ی كوده‌تایه‌كی نهێنی – دیوانی شیعر، فه‌رهاد شاكه‌لی، ساڵی 1973 .\n2-زمانی گه‌رده‌لوول، خه‌ونی شنه‌با – كۆمه‌ڵه دیدارێك –فه‌رهاد شاكه‌لی، ده‌زگای ئاراس،هه‌ولێر، چاپی دووه‌م / ساڵی 2011، ژماره ( 1120 ) .\n3- دیدارێكی تایبه‌تی بڵاونه‌كراوه‌ی خۆم، له‌گه‌ڵ شاعیر .\n4- فڕین به‌باڵی شیعر – توێژینه‌وه‌ی ئه‌ده‌بی - حه‌مه سه‌عید حه‌سه‌ن،چاپی یه‌كه‌م /ساڵی 2018 له‌چاپكراوه‌كانی ناوه‌ندی ئاوێر، ژماره (430)، ل 265 .\nله هه‌شتاكانی سه‌ده‌ی رابردووبوو، له سنووری شاری هه‌ولێر لاوێك شۆڕشێكی نوێی له شیعری كوردیدا به‌رپاكرد . به‌ته‌كنیك و شێوازێكی نوێوه ده‌ركه‌وت . ئه‌و لاوه نوێخوازه‌ش ( سه‌باح ره‌نجده‌ر ) بوو . بێ ئه‌وه‌ی گوێ به ده‌ورووبه‌ر و وته ناحه‌زه‌كان بدات، ورد و له‌سه‌رخۆ هه‌نگاوی هه‌ڵنا، به‌جۆرێك ده‌قه شیعرییه‌كانی له ده‌قه شیعری شاعیرانی ئه‌و ساڵانه‌زۆر جیاوازتر بوو، مۆركێكی تایبه‌تی خۆی هه‌بوو .\nهاتنه‌كایه‌ی سه‌باح ره‌نجده‌ر له نیوه‌ی دووه‌می هه‌شتاكاندا پێویستییه‌ك بوو بۆ پڕكردنه‌وه‌ی ئه‌و بۆشاییه‌ی كه‌له شیعری كوردیدا هه‌بوو . به‌تایبه‌تی خاسیه‌تی رۆمانه شیعر .\nسه‌باح ره‌نجده‌ر ته‌كنیكێكی ناوازه‌ی به‌كار برد، كه هیچ هاوسه‌رده‌مێكی نه‌یان وێرا وه‌كو ئه‌و به‌و كاره هه‌ڵسن .هه‌رچه‌نده دژه‌باوگه‌لێك پێش ئه‌م هه‌بوون، رێیان خۆش كردبوو وه‌ك: ( جه‌لالی میرزاكه‌ریم وله‌تیف هه‌ڵمه‌ت و فه‌رهاد شاكه‌لی )، به‌ڵام ئه‌م له‌ئه‌وان دژه باوتر بوو، سه‌رپێچی كرد و به‌ئه‌و كاره‌ناوازه‌یه‌ی ئه‌وان دڵی ئاوی نه‌خوارده‌وه و ئه‌وانیشی تێپه‌ڕاند . ده‌ربڕینێكی جیاوازی خسته روو. ده‌قه‌كانی به وشه‌و رسته‌ی جیاوازه‌وه‌پڕ له بابه‌تگه‌لی سه‌رنج راكێش كرد . خه‌ڵكانێكی تووشی سه‌ر سووڕمان كرد، هه‌ندێكیش گاڵته‌یان پێكرد، به‌ڵام به‌بای خه‌یاڵیدا نه‌هاتن .\nنه‌فه‌س درێژی شاعیر له‌م رۆمانه شیعرییه‌دا له‌گه‌ڵ ته‌كنیكه شیعرییه‌كه‌ی ده‌رده‌كه‌وێت .\n( زێوان ) ناوی یه‌كه‌م كتێبی شیعری سه‌باح ره‌نجده‌ره، كه‌له نێوان ساڵانی ( 1983 بۆ 1987) داپێوه‌ی سه‌رقاڵبووه و نووسیویه‌تی و له‌ساڵی 1988 دا له‌شێوه‌ی كتێب به‌چاپی گه‌یاندووه . چاپی دووه‌میشی له ساڵی 2009 دا بڵاو كراوه‌ته‌وه . له‌ساڵی 2018 یش له دوو توێی به‌رگی یه‌كه‌می (دیوانی سه‌باح ره‌نجده‌ر ) دا چاپكراوه‌ته‌وه، كه حه‌فتا لاپه‌ڕه‌ی كتێبه‌كه‌ی له‌لاپه‌ڕه( 5 )ه‌وه هه‌تا لاپه‌ڕه( 75 )یگرتووه‌ته‌وه .ئه‌م ده‌قه‌ده‌قێكی كراوه‌یه، درێژترین شیعره له شیعری هاوچه‌رخی كوردیدا، شیعرێكه ده‌توانم بڵێم : ( رۆمانه شیعر ) ه، چونكه هه‌ر هه‌موو بنه‌ماكانی رۆمانه شیعری تێدایه. هه‌ر وه‌كو من بزانم كاتی خۆی بۆچاپكردن، چه‌ند جارێك ره‌تكراوه‌ته‌وه و نه‌یان هێشتووه دیده‌ی خوێنه‌ران بڕێژێت و خۆی پێیان بناسێنێت . هه‌ر جاره‌ی به‌چه‌ند بیانوویه‌كه‌وه ره‌تكراوه‌ته‌وه.یه‌كێك له‌و بیانووانه ئه‌وه‌بووه كه ئه‌م جۆره نووسینانه ده‌بێ نووسینی نووسه‌ری به‌تواناو ناوداربێت، ئه‌وكات ئه‌م لاوێك بووه‌كه ده‌یه‌ی سێیه‌می ته‌مه‌نی ته‌واو نه‌كردبوو.\n( زێوان ) ناوێكی كورته، ساده‌یه، به‌ڵام پڕ ماناوسه‌رنج راكێش و فانتازییه . به‌لای منه‌وه دووره له ته‌مومژ، ناوی كاراكته‌رێكه له شیعره‌كه‌دا رۆڵی هه‌یه. ناوی پیشه‌یی كاراكته‌ره‌كه‌یه، چه‌ند جارێك ناوه‌كه هاتووه. زێوان ناوی ئه‌وكه‌سه‌یه كه‌پاش به‌خاك سپاردنی مردوو، له‌دوای گه‌ڕانه‌وه‌ی خه‌ڵكه‌كه‌له‌سه‌ر قه‌بران،وه‌ك چاودێر بۆ ماوه‌یه‌ك به‌دیار گۆڕه‌كه‌یه‌وه هه‌تا خۆرئاوابوون ده‌مێنێته‌وه و به‌رده‌وام قورئان ده‌خوێنێت،بۆ ئه‌وه‌ی مردووه‌كه له‌گۆڕه‌و شاردان به‌دوور بێت. ئه‌و رۆژگاره ئه‌و داب و نه‌ریته‌كورده‌وارییه‌له‌هه‌ندێك ده‌ڤه‌ردا، له‌ناو گوند نشیناندا باو بووه، ئه‌م ڕووداوه‌ش په‌یوه‌ندی به مه‌رگی باوكی شاعیره‌وه هه‌یه .\nناونیشان یه‌كێكه له ره‌گه‌زه‌گرنگه‌كانی ده‌ق . كلیله بۆچوونه ناو تێكست و راڤه‌ی ده‌ق . رووداوه‌كانی ده‌ق له ناونیشاندا چڕ ده‌بێته‌وه . به‌بۆچوونی من ناونیشان هه‌میشه جێی سه‌رنجی خوێنه‌ره و خوێنه‌ریش بۆ لای خۆی راده‌كێشێت . بۆیه هه‌میشه‌گرنگی خۆی هه‌یه .\nله‌ساڵانی حه‌فتاكان و هه‌شتاكان بارودۆخی سیاسی ناونیشانی جۆش و خرۆشیان ده‌ویست، چونكه تێكستی به‌رگری بوون، ئه‌وه‌ش ده‌بووه هۆكار و رێگر له به‌رده‌م ناونیشانه ناسك و جوان و فه‌نتازییه‌كاندا . هه‌ر بۆیه توانا هونه‌رییه‌كان له‌دانانی ناونیشاندا رۆڵیان نه‌ده‌بینی، به‌ڵام سه‌باح ره‌نجده‌ر به‌پێچه‌وانه‌ی هاوسه‌رده‌مه‌كانی ناونیشانێكی ئاسایی، له‌هه‌موو روویه‌كه‌وه ئاسایی بۆ شیعره‌كه‌ی هه‌ڵبژاردووه .هه‌رچه‌نده له شیعره‌كه‌دا ئاماژه به دوو رووداوی سیاسی مێژووی نه‌ته‌وه‌كه‌ی ده‌كات، ئه‌وانیش رووداوی ساڵی (هه‌زارو نۆسه‌دو شه‌ست و سێ و هه‌زارو نۆسه‌د و حه‌فتاو پێنج)ن .\nنواڵه هێنده‌ی ئاگری شه‌ست و سێ دڕنده‌ی\nگوندی گه‌نجینه‌ی منداڵیمی كرد به‌پاشماوه‌ی باخچه‌یه‌كی سڕ\nنواڵه هێنده‌ی ئاگری حه‌فتاو پێنج دڕنده‌ی\nگوندی گه‌نجینه‌ی منداڵیمی كرد به‌پاشماوه‌ی باخچه‌یه‌كی سڕل 54\nگونده‌كه‌یان دووجار له( شه‌ست و سێ و حه‌فتاوپێنج ) راگوێزراوه، كه‌ئه‌وانه‌ش دوو رووداوی زه‌قن له مێژووی ژیانی شاعیر، بۆیه هه‌ر به زیندوویی له یادگه‌ی شاعیردا ماونه‌ته‌وه . یه‌كه‌م هێرشه ناڕه‌واكه‌ی حه‌ره‌س قه‌ومییه‌كانه كه‌دوای تاڵان كردن گونده‌كانیشیان ده‌سووتاند . دووه‌میش نسكۆی شۆڕشی ئه‌یلووله كه هیواو ئاواتی خه‌ڵكی كوردستان بووه . دیسان گونده‌كه‌یان سووتێندراوه‌ته‌وه و خه‌ڵكه‌كه‌ی راگوێزراون .\nخۆشه‌ویستی هه‌موو كات نه‌رم و نیانی و سۆز نییه، ئه‌وه‌تانێ خۆشه‌ویست غه‌درێكی وه‌های له سه‌باح ره‌نجده‌ر كردووه، به‌دڕنده ناوی ببات، به‌ڵكو له رووداو و كاره‌ساته‌گه‌وره‌كان رۆڵی خراپتر بێت . ئه‌وه ئه‌و په‌ڕی بێ ئومێدییه مرۆڤ بتوانێت به خۆشه‌ویسته‌كه‌ی بڵێت تۆ دڕنده‌ی !!\nرۆمانه شیعر له‌ئه‌ده‌بی كوردیدا ژانرێكی تازه‌یه‌پێشینه‌یه‌كی وه‌های نییه، كه بمانه‌وێت ئاماژه‌ی پێبكه‌ین و باس له سه‌رهه‌ڵدانی بكه‌ین . سه‌رهه‌ڵدان و پێگه‌ی رۆمانه شیعر له ئه‌ده‌بی كوردیدا بۆپسپۆڕانی خۆی به‌جێده‌هێڵین، چونكه ئه‌گه‌ر ده‌ستمان بۆ برد ئه‌وا له‌م كورته نووسینه‌ی ئێمه‌دا مافی خۆی وه‌رناگرێت و سته‌می لێده‌كه‌ین، كه‌ره‌نگه لێمان نه‌بوورن .\nزاراوه‌ی ( رۆمانه شیعر ) به‌ناوه‌كه‌یدا دیاره كه له دوو لایه‌ن پێكدێت ئه‌وانیش : شیعر و رۆمانن . رۆمان له‌چه‌ند چیرۆكیك پێك دیت كه به‌یه‌كه‌وه به‌ستراونه‌ته‌وه وتوخمه‌كانی وه‌ك : كات و شوێن و دیالۆگ و ته‌كنیكی تێدایه . رۆمانه شیعر به شیعر ده‌نووسرێت، هه‌ر بۆیه هونه‌ره‌كانی شیعر زاڵترن له نووسینه‌كه‌دا . ده‌توانین بڵێین بنه‌ماكانی شیعر زیاتر به‌ر چاو ده‌كه‌ون . له‌هه‌مانكاتدا بنه‌ماكانی رۆمان لێره‌شدا بوونیان هه‌یه وله‌گه‌ڵ بنه‌ماكانی شیعر پێكه‌وه رۆمانه شیعرییه‌كه‌پێك ده‌هێنن .\nزایر رۆژبه‌یانی نووسه‌رو ره‌خنه‌گر ده‌ڵێت : ( رۆمانه شیعر هه‌مووبنه‌ماكانی شییعریی تێدا ره‌چاو كراون، هه‌ندێ جار به كێش و سه‌روایشه‌وه، هه‌روه‌ها له زۆربه‌ی كاتیش زاتییه‌تی شیعری تێدا پارێزراوه ) . له‌به‌ر ئه‌وه‌ی به‌شیعر ده‌نووسرێت، بۆیه زمانی شیعری ده‌یچنێت . زمانی شیعریش جیاوازی زۆری هه‌یه له‌گه‌ڵ شیعرییه‌تی زماندا .چونكه زمانی شیعری پابه‌ندی بنه‌ماكانی شیعره . ده‌توانێت به‌جوانی رووداوه‌كان به‌چه‌ند وشه‌و رسته‌یه‌ك كورت و چڕ بكاته‌وه‌و به‌وێنه‌وه بۆ خوێنه‌ری باس بكات .\nفه‌رهه‌نگی شیعری شاعیر\nفه‌رهه‌نگی شیعریی سه‌باح ره‌نجده‌ر گه‌لێ ده‌وڵه‌مه‌نده، فره‌وگشتكیره . نیشانه‌ی فراوانی و قووڵی مه‌ودای بیركردنه‌وه‌و رۆشنبیری شاعیره . له‌م رۆمانه شیعرییه‌دا ئه‌و ئاسته به‌رزه‌مان بۆ ده‌رده‌كه‌وێت، ده‌شزانین كه شاعیر چه‌نده ماندوو بووه به نووسینه‌وه‌ی ئه‌م رۆمانه شیعرییه‌وه :(قیژه‌ی یه‌كه‌مین كتێب، جزدانی ئارام به‌خشی دایكم، پاكه‌ت ده‌قوپێنمه‌وه، شار ده‌موچاوی ئاوڵه‌یی بووه، كات كۆیله‌ی رووداوه، ده‌سڕێژی هه‌ور، شاخی شوانان و كانیان، ده‌سرازه‌ی ریشه‌دارو به‌گوڵینگی پشت لانك، دڵه‌راوكێ لوولت نه‌دات، ترس له‌چێورمه‌ی گۆڕه‌كان، گوندی گه‌نجینه‌ی منداڵی، سه‌كۆی لاساری،پرچی په‌رتی منداڵی،چرای ژووری گه‌نجیم، شه‌ونمی گه‌رم، ته‌می ته‌ڕ، په‌نجه‌ی پڕ شیله، ئازاره‌كان پرشنگڕێژی ده‌كات،چاڵی بیر چوونه‌وه،بازه زه‌مینییه‌كان، كۆڵان خه‌و چاوی كه‌واندووه، هه‌ور بنی مه‌مكی دانا، چاوی په‌نجه، تریفه‌ی عیشق، گه‌ڵای پڕتریقانه‌وه، چڵكی ناخ، دڵئاگابه نه‌خلیسكێیت،ئێواره‌یه‌كی دڵگوشراو، جغاره‌ی ته‌مه‌ن، هه‌وری گه‌نجی، پیری نسرمه‌رۆژێكی زه‌رده، په‌نجه‌كانم به‌ربوونه‌وه،ده‌ستاڕ له خه‌رمانی ئێسك گێڕان، خه‌وێكی كه‌روێشكی، تاسه‌ی ماڵئاوایی، كسپه‌ی ته‌نیایی، مووچڕكی خۆشه‌ویستی،به‌ژنی نیوه‌ڕۆ به‌لادا كه‌وتن، وه‌شاندنی زلله‌ی زریان، .. هتد ) . ئه‌مه فه‌رهه‌نگه ده‌وڵه‌مه‌نده‌كه‌ی سه‌باح ره‌نجده‌ره، كه هه‌ر وشه‌یه‌كی بیرو هۆشت بۆلای ده‌یان رووداو و لێكدانه‌وه‌ی جۆراو جۆر په‌لكێش ده‌كه‌ن .\nسه‌باح ره‌نجده‌ر خاوه‌نی زمانی شیعری تایبه‌تبه‌خۆیه‌تی، خوازه‌ی خه‌ڵكی تری تێدا نییه . له‌به‌ر ئه‌وه‌ی وه‌ك پێشتر له فه‌رهه‌نگه شیعرییه‌كه‌یدا باسمان كرد، ئه‌و ده‌وڵه‌مه‌ندییه وای كردووه زمانه شیعرییه‌كه‌ی ناسك و جوان بێت .\nمناڵه‌كان بسپێرن به ره‌نگ\nره‌نگیش به وه‌فا و دۆستایه‌تی په‌لكه‌زێڕینه ل6\nپه‌لكه زێڕینه دۆستێكی دڵسۆز و به‌وه‌فایه له‌گه‌ڵگروی مرۆدا ساڵانه له‌كاتو سات و واده‌ی خۆیدا دێته‌وه بۆ سه‌ر دانی كردنی مرۆڤه‌كان، چاوه‌كان به‌ڕه‌نگه زێڕینه جۆراو جۆره‌كانی شادو خۆش ده‌كات . منداڵه‌كان وه‌ك ره‌نگه‌كان جوانن، پێویسته به ئه‌وان بسپێردرێن، به‌ڵكو له ره‌نگ و په‌لكه‌زێڕینه‌وه وه‌فا و دۆستایه‌تی فێر ببن .په‌لكه زێڕینه ده‌ستبه‌رداری ره‌نگه‌جوانه‌كانی خۆی نابێت، هه‌ر به‌ئه‌وانیشه‌وه جوانه .\nلافاو له‌و جۆگه‌یه نیشته‌وه\nخوداناس بۆ ده‌ستنوێژ ده‌چنه سه‌ری ل7\nله ئاییندا وایه كه خوداناس له‌هه‌ر كوێیه‌ك بێ ئارامی و ئاسووده‌یی له‌وێیه .بۆیه‌كاتێككه‌لافاو گه‌یشته‌ناو جۆگه‌ی خوداناسه‌كان ئارام بوویه‌وه .\nبه‌ختیاری خدری زینده‌یه\nخودا خۆی پیشان ده‌دات ل10\nبیرێكی سۆفیانه له‌م كۆپله و كۆپله‌ی پێشوودا بوونی هه‌یه .واته بیرێكی جوانی سۆفیانه له‌لای شاعیر بوونی هه‌یه، باسی خدری زینده‌یه . ره‌مزێكی ئایینییه بۆ زیندوویی، بیروباوه‌ڕێكی وه‌ها له‌ناوخه‌ڵكدا هه‌یه كه به‌هانای خه‌ڵكێكه‌وه ده‌چێت، خه‌ڵكانێك كه‌پێویستیان به‌هاوكاری ببێت . ده‌ڵێن: خدر هه‌تا رۆژی په‌سڵان زیندووه . خدر پیاو چاكه، په‌روه‌رده‌ی خودایه، له‌لایه‌ن ئه‌وه‌وه‌پێگه‌یه‌ندراوه‌و تێگه‌یه‌ندراوه . له سووره‌تی (كه‌هف) دا باسی موسا پێغه‌مبه‌ر و پیاو چاكێك ده‌خوێنینه‌وه، ئا ئه‌و پیاو چاكه خدری زینده‌یه كه له موسای پێغه‌مبه‌ر زیاتر ده‌زانێت، موسا ده‌یه‌وێت له‌ئه‌وه‌وه هه‌ندێ شتفێر ببێت . ئه‌م ئاماژه‌یه‌ی شاعیر به خدری زینده ئاماژه‌یه به‌ژیری و به‌توانایی كه‌سی خوداپه‌رست ئه‌وه‌ش له‌ته‌سه‌وفدا، له‌لای سۆفییه‌كاندا بوونی هه‌یه . واته ئه‌و جۆره‌ژیره‌په‌روه‌رده‌ی بیروباوه‌ڕی سۆفییانه‌یه .\nمنداڵیم له راوه‌ماسی و كۆلاره‌هه‌ڵدان و هێلكه‌شكان داماڵدرا ل14\nمنداڵ بۆخۆی ره‌وایی به هه‌موو شتێك ده‌دات، هه‌موو هه‌ڵسوكه‌وتێك به مافی خۆی ده‌زانێت، ئه‌میش له‌و روانگه‌یه‌وه یاری كردووه، لاساری كردووه، هێلكه‌شكاندن یه‌كیكه له لاسارییه‌كان.\nساڵی حه‌فتاو پێنج كاتێگونده‌كه‌یان ده‌ڕووخێندرێت هه‌موو خه‌ون و خه‌یاڵه‌كانی لێداگیر ده‌كرێت و مه‌وداكه‌ی جارانی له‌به‌ر ده‌ست نامێنێت .\nسێ به‌شی ئاوه\nمنیش سێ به‌شم گوندی گه‌نجینه‌ی منداڵی\nبه‌شه‌كه‌ی دیكه حه‌كایه‌تی پاڵه‌وانه‌كانی ده‌م ئاگردانی داپیره ل21\nبه‌راوردێكی جوانی كردووه، فه‌لسه‌فه‌یشی تێدایه، گوند گه‌نجینه‌ی سێ به‌شی ژیانی منداڵییه‌تی، واته : كانگای هه‌ڵسوكه‌وت و كرداره‌كانیه‌تی كه‌تایبه‌تن به‌كرداری رۆژ، به‌شه‌كه‌ی دیكه‌شی گوێگرتن بووه له‌داپیره كه داستان و مه‌ته‌ڵی بۆگێڕاونه‌ته‌وه،كه‌تایبه‌تن به‌كرداری شه‌و .\nلێره‌دا باس له شاره‌زایی شاعیر له كه‌ره‌سته‌كانی كاروبار و گیانداران و مه‌ڕو ماڵات وژینگه‌ی لادێ ده‌كه‌ین . شاعیر ژماره‌یه‌ك كه‌ره‌سته‌و گیاندارو باڵنده‌و دیارده‌مان پێده‌ناسێنێت وه‌ك :((لرفه‌ی ئاگر، بڵندایی چیا، ده‌شتایی رووت، گۆزه شكاو، گوێچكه ماسی، لافاوی جۆگه، جانه‌وه‌ر، لكه‌دار، دار شه‌خس،پووش، پنج، باز، ئه‌سپ، تاژی، به‌یانیانی به‌هار، زێوان، گۆماو، سه‌وسه‌ن و حاجیله، سه‌وزایی، داروپه‌ردووی هێلانه، بێچوه قومری، خێوی كێوان، سه‌رماست، لانك، گۆپاڵ، په‌رژین، كه‌وی مه‌ند، نێرگزه جاڕ، خاڵخاڵۆكه، بای په‌له، گوڵه ئه‌ستێره، گورگ، هه‌ڵه كۆك، كه‌ڵه‌كێوی، په‌رییان، بزنه‌كێوی، ریشۆڵه، گای چاو سوور، نسرم، بالیفی په‌ڕ، ماسیگره، كێڵگه‌ی لۆكه، خه‌ناوكه، ته‌خته‌شاخ، مۆرانه، ئێوارانی ناو بێستان، دێو، گوڵه‌گه‌نم، كارێز، هێلكه‌ی هه‌ڵۆ، شه‌وله‌بان، گورگانه شه‌وێ، قه‌تێ، گوڵه شه‌و بۆ، ره‌ز،شه‌ربه‌ئاو ))، ئه‌میش فه‌رهه‌نگێكی دیكه‌یه‌و پێشكه‌ش به خوێنه‌رانی ده‌كات .\nگوندی گه‌نجینه‌ی منداڵی\nشاعیر به ژماره (44) جار رسته‌ی ( گوندی گه‌نجینه‌ی منداڵی ) له شیعره‌كه‌دا به‌كار بردووه . ئه‌مه شانازیكردنێكه له‌لایه‌ن شاعیره‌وه به ژیانی رۆژانی منداڵی له‌گونده‌كه‌یدا . جوانی بۆ چووه كه به گه‌نجینه‌ی داناوه . وه‌ك پێشتر باسی شاره‌زایی شاعیرمان كرد، ئه‌و شاره‌زاییه‌ی له رۆژانی منداڵی له‌گونده‌وه ده‌ست كه‌وتووه، شتگه‌لێكی ناسیوه له‌وێ نه‌بوایه به‌ئاسانی نه‌یده‌ناسین . ئه‌وه‌ش پابه‌ند بوونی شاعیر ده‌گه‌یه‌نێت به‌زێدی له‌دایك بوونییه‌وه . شانازی به‌ژیانی منداڵی لادێوه ده‌كات .\nلێره‌دا ڕه‌سووڵ هه‌مزاتۆڤی شاعیری داغستانمان به‌بیر دێته‌وه كه شانازی به گونده‌كه‌ی و داغستانه‌وه كردووه‌كه ده‌ڵێت: (تسادا به‌ناو كێڵگه‌و شیناییه‌كانتدا ده‌گه‌ڕێم و خووناوی فێنكی به‌ره‌به‌یان قاچی ماندووم ده‌شواته‌وه).\nگوندی گه‌نجینه‌ی منداڵیم بۆ من هه‌موو شتێكه\nخانه‌دانی ل 8\nیادگارییه‌كانی رۆژانی قوتابییه‌تی\nله‌گه‌ڵگێڕانه‌وه‌ی یاده‌وه‌رییه‌كانی رۆژانی قوتابییه‌تی كه‌ره‌سته‌كانی قه‌تابخانه‌مان پێده‌ناسێنێت)قه‌ڵه‌م، ره‌نگ، كتێب، ته‌خته‌ره‌ش، پیت، وشه) . ئه‌مانه شتگه‌لێكن كه منداڵ بۆ یه‌كه‌مین جار پێیان ئاشناده‌بن بۆ هه‌میشه له‌یاده‌وه‌رییاندا ده‌مێننه‌وه .واته: شاعیر له رۆمانه شیعرییه‌كه‌یدا باسی یه‌كه‌به‌یه‌كه‌ی قۆناغه‌كانی ژیانی خۆی كردووه . ته‌خته‌ره‌شی پۆلی یه‌كه‌می له‌لا شكۆداره :\nروونتر له حه‌كایه‌ته‌كانی داپیره و شكۆدار كردنی\nته‌خته‌ره‌شی یه‌كه‌مین پۆلی قوتابخانه‌ی گوندی گه‌نجینه‌ی منداڵیم ل36\nباوك كه‌سه مه‌زنه‌كه‌ویه‌كه‌م دروستكه‌ری خێزانه . له كورده‌واریدا پێی ده‌گوترێت ( كۆڵه‌كه‌ی ماڵ ) . مه‌رگی باوك یه‌كێكه له‌گه‌وره‌ترین ئه‌و كاره‌ساتانه‌ی كه‌له‌چوارچێوه‌ی خێزاندا رووده‌دات .\nمه‌رگی باوكی كاریگه‌ری له‌سه‌ر ده‌روونی داده‌نێت، بۆیه به‌شیكی شیعره‌كه‌ی له‌سه‌ر باوكی و مه‌راسیمی به‌خاك سپاردنی باوكییه‌تی، زێوانیش به‌هۆی مه‌رگی باوكییه‌وه هاتووه‌ته ناوشیعره‌كه‌یه‌وه‌و شوێنێكی داگیر كردووه، تائه‌و ڕادده‌یه‌یی شیعره‌كه‌یشی به‌ناو ئه‌وه‌وه ناوناوه. ئه‌وه‌تا خۆی كاریگه‌ری ئه‌و كاره‌ساته‌مان پێ ده‌ڵێت :\nمنداڵیم له راوه‌ماسی و كۆلاره هه‌ڵدان و هێلكه شكان داماڵدرا ل14\nله‌ژیانی مرۆڤدا هه‌ندێ جار خه‌ون بینین، ئاماژه‌یه‌بۆ روودانی رووداوێك، چونكه‌په‌یوه‌سته به‌توانا په‌نهانه‌كان و كاریگه‌رییه ده‌روونییه‌كانه‌وه، له‌م خه‌ونه‌یشدا شتێك هه‌یه، كه ئاماژه‌یه بۆ رووداوێك شاعیر خه‌ونی بینیوه، كه ریزه ددانێكی كه‌وتوونه، ئه‌وه‌ش وه‌ك ئاماژه‌یه‌كه بۆ مردن، كه بێگومانمردنی كه‌سێكی ئازیزی نزیكه :\nخه‌وێكی كه‌روێشكیم كرد\nله خه‌ونمدا ریزێك ددانم به‌ر بوونه‌وه\nده‌ست ده‌نێته‌په‌نجه‌وانه‌ی نسێ ل48\nلێره‌دا شاعیر زۆر به ئه‌مه‌كانه باسی مه‌زنی باوكیمان بۆ ده‌كات، به‌ڵكو وه‌ك ڕابه‌ری ماڵ وێنای ده‌كات:\nباوكم پیاوێكی زۆر باش بوو\nله ناو دڵی تاوێره به‌رد\nماڵێكی ساكاری رازاندبووه‌وه\nرابه‌رایه‌تی له‌ناو ده‌كرد\nخودای له‌گه‌ڵ ل 60\nئه‌م شیعره ئه‌و قسه‌یه‌ی ڕه‌سووڵ هه‌مزاتۆڤ مان به‌بیر دێنێته‌وه كه‌ده‌ڵێت: (باوكم به‌هره‌یه‌كی تایبه‌تی له دۆزینه‌وه‌ی گوڵی زۆرجوانی ئه‌و ڕێگایه هه‌بوو).\nله هه‌موو كات و سه‌رده‌م و بارودۆخێكدا ره‌مز و ئه‌فسانه كاریگه‌ری و قورسایی خۆیان هه‌بووه. ره‌مز و ئه‌فسانه‌ی خۆوڵاتی زۆرن، به‌ڵام هه‌مان كات ره‌مزو رووداوی گه‌لان سوودیان لێوه‌رگیراوه . زۆرله شاعیرانمان سوودیان له داستان و ئه‌فسانه‌كان وه‌رگرتووه . سه‌باح ره‌نجده‌ر باسی پیره‌ژنه بكوژه‌كه‌ی فه‌رهاد ده‌كات، ئه‌و فه‌رهاده‌ی كه‌به هۆی عیشقی (شیرین) ه‌وه كه‌وته كه‌ندنی بێستوونی مه‌زن و دواجار به درۆیه‌كی ئه‌و پیره‌ژنه‌هه‌ر له‌و چیایه‌كۆتایی به‌ژیانی خۆی هێناوه :\nپیرێژنێك گره‌وی له‌گه‌ڵچیایه\nده‌می كوڵینگ بپه‌ڕێنێ\nفه‌رهاد په‌یمان شكێن بكا ل 55\n1_ به‌هه‌موو پیوه‌ره‌كان یه‌كه‌م رۆمانه شیعری نووسیوه.\n2_ ره‌مزو ئه‌فسانه‌ی له رۆمانه شیعره‌كه‌یدا به‌كار بردووه.\n3_ بیرێكی سۆفیگه‌رانه له ڕۆمانه شیعره‌كه‌دا بوونی هه‌یه.\n4_ تاكه شاعیره شانازی به گونده‌كه‌یه‌وه ده‌كات، كه‌به گوندی گه‌نجینه‌ی منداڵی داده‌نێت.\n2- دیوانی سه‌باح ره‌نجده‌ر _ به‌رگی یه‌كه‌م،چاپی یه‌كه‌م / 2018\n3- سه‌باح ره‌نجده‌ر _چوار كتێب له‌باره‌ی شیعره‌وه، گوتارو بیروڕای ئه‌ده‌بی، چاپی یه‌كه‌م، چاپخانه‌ی رۆشنبیری _ هه‌ولیر / 2019\n4- ڕه‌سووڵ هه‌مزاتۆڤ- داغستانی من، و. عه‌زیز گه‌ردی، به‌رگی یه‌كه‌م، به‌غدا،ساڵی/ 1985.\n5_ سه‌ڵاح حه‌سه‌ن پاڵه‌وان - شیعری كراو - له‌ئه‌زموونی شیعری نوێی كوردیدا، ده‌زگای ئاراس،هه‌ولێر،ساڵی/2010.\n6-زاهیر رۆژبه‌یانی- شیعرییه‌ت له‌ده‌ره‌وه‌ی شیعر، ده‌زگای ئاراس،هه‌ولێر، ساڵی/2008،


ئەنجوومەنی وەزیران پشتگیری هەنگاوەکانی وەزارەتی دارایی و ئابووری دەکات\nسەرلەبەیانیی ئەمڕۆ سێشەممە 7/8/2018، ئەنجومەنی وەزیرانی هەرێمی كوردستان، بە سەرۆكایەتیی بەڕێز نێچیرڤان بارزانی سەرۆك وەزیرانی هەرێمی كوردستان و بە ئامادەبوونی بەڕێز قوباد تاڵەبانی جێگری سەرۆك وەزیران، كۆبووەوە.\nسەرەتا بەڕێز سەرۆك وەزیران دەربارەی دوا سەردانی بۆ بەغدا و كۆبوونەوەی لەگەڵ بەڕێز حەیدەر عەبادی سەرۆك وەزیرانی عێراق، ڕایگەیاند هەردوولامان لەسەر بەردەوامبوونی دیالۆگ و هامەهەنگیی هەولێر و بەغدا هاوڕا بووین و داوامان كرد بڕیاری ئەنجومەنی نوێنەرانی عێراق سەبارەت بە یەكخستنی مووچە و ئیمتیازاتی كەسوكاری شەهیدان و ئەنفالكراوان لە هەرێم لەگەڵ هاوتاكانیان لە حكوومەتی فیدراڵی، جێبەجێ بكات.\nبەڕێزیان ئاماژەی بەوە دا كە هەردوولا دەربارەی كردنەوەی ڕێگەكانی نێوان هەولێر كەركووك و ئامادەییی هەرێمی كوردستان بۆ ناردنەدەروەی نەوتی كەركووك، گفتوگۆیان كردووە. دەربارەی حكوومەتی داهاتووی عێراقیش دووپاتیان كردەوە كە هەرێمی كوردستان ڤیتۆی لەسەر كەس نییە و ئەوەی بۆ هەرێمی كوردستان گرنگە بەرنامەی كاری حكوومەتە كە هاوكار و هەماهەنگ بێت بە ئاراستەی بەرجەستەكردنی ماف و دەسەڵاتە دەستوورییەكانی هەرێمی كوردستان و پاراستنی بەرژەوەندییە هاوبەشەكانی هەردوولا.\nدواتر بەڕێزان مەحموود حاجی ساڵح وەزیری كاروباری شەهیدان و ئەنفالكراوان و د. ئامانج ڕەحیم سكرتێری ئەنجومەنی وەزیران، دەربارەی دوا پێشهاتەكانی بابەتی بەجینۆساید ناساندنی تاوانەكانی داعش دژ بە ئێزدی و پێكهاتە نەتەوەیی و ئایینییەكانی دیكە و دوا بڕیاری ئەنجومەنی ئاسایشی نەتەوە یەكگرتووەكان ژمارە (٢٣٧٩)، سەبارەت بە پێكهێنانی تیمی لێكۆڵینەوە لە تاوانەكانی داعش، ڕاپۆرتێكیان پێشكەش بە ئەنجومەنی وەزیران كرد.\nئەنجومەنی وەزیران ئەم هەنگاوەی ئەنجومەنی ئاسایشی بەرز نرخاند و بە هەنگاوێكی گرنگی زانی بۆ بەرەوپێشچوونی دۆسیەی بەجینۆساید ناساندنی تاوانەكانی داعش دژ بە ئێزدی و مەسیحی و هەموو پێكهاتە نەتەوەیی و ئایینییەكانی دیكە، هەروەها لیژنەی باڵای بەجینۆساید ناساندنی تاوانەكانی داعشی راسپارد هەماهەنگی لەگەڵ ئەو تیمە نێودەوڵەتییە بكەن.\nبەڕێز سەرۆك وەزیران لیژنەكەی ڕاسپارد هەموو ئەو بەڵگانەی لە ماوەی چوار ساڵی ڕابردوودا كۆكراونەتەوە، بخرێنە بەردەست تیمەكە بە ئامانجی بەسزاگەیاندنی ئەنجامدەرانی تاوانەكانی دژ بە مرۆڤایەتی و جینۆساید بۆ ئەوەی قوربانیانی ئێزیدی و مەسیحی و پێكهاتە نەتەوەیی و ئاینییەكانی دیكە لە قەرەبووكرنەوەی زیانەكانیان سوودمەند بن. داوا لە حكوومەتی عێراقیش كرا ڕەچاوی هاوبەشیپێكردنی نوێنەرانی هەرێمی كوردستان بكرێت لە دادوەر و یاساناس و شارەزایانی ئەو بوارە لە كاتی جێبەجێكردنی بڕیاری ئەنجومەنی ئاسایش.\nئەنجومەنی وەزیران جەختی لەسەر بەردەوامبوونی سیاسەتی خۆی سەبارەت بە پاراستنی ماف و ئازادییە ئاینییەكان كردەوە كە لە بنچینە سەرەكییەكانی مافەكانی مرۆڤن، باوەڕیشی وایە هەر هاووڵاتییەك مافی پارێزراوە لە هەڵبژاردنی باوەڕی ئایینیی خۆی، هەرێمی كوردستان هەمەڕەنگێكە لە پێكهاتەی ئایینی و نەتەوییی جیاواز و هێزیشی لەو هەمەڕەنگییەدایە، بۆیە حكوومەت بەردەوام دەبێت لە پاراستنی هەرێمی كوردستان وەك شوێنێكی ئارام بۆ كۆمەڵگا.\nلە بڕگەی دووەمی كۆبوونەوەكەدا، بەڕێز وەزیری دارایی و ئابووری ڕاپۆرتێكی سەبارەت بە ئامادەكارییەكانی وەزارەت بۆ داڕشتنی پرۆژە بودجەی ساڵی 2019 پێشكەش كرد كە لە دوای ساڵی ٢٠١٤ـەوە بە هۆی قەیرانی داراییەوە ئەو پڕۆژەیە ئەمادە نەكراوە. باسی لەو هەنگاوانەش كرد كە بۆ خەمڵاندنی داهاتە گشتییەكان و خەرجییەكان ناویەتی و لەگەڵ وەزارەتەكان دەستیان بە گفتوگۆ كردووە. ئەنجومەنی وەزیران پشتگیریی ئەم هەنگاوەی وەزارەتی دارایی كرد و داوای لە وەزیرە بەڕێزەكان كرد لەم بارەیەوە هاماهەنگی لەگەڵ هەردوو وەزارەتی دارایی و ئابووری و وەزارەتی پلاندانان بكەن.\nلە بڕگەیەكی دیكەی كارنامەی كۆبونەوەكەدا، ئەنجومەنی وەزیران پێشنیاری وەزارەتی دارایی و ئابووری پەسەند كرد سەبارەت لێخۆشبوون لە سوود و سزاكانی دواكەوتن لەسەر ئەو كەسانەی قەرزاری پێدانی كرێ و بەدەلی موڵك و ماڵی دەوڵەتن بە مەرجێك لە ماوەی (90) ڕۆژی كاردا تەواوی كرێ و بەدەلی ساڵانی پێشوویان بدەن بە وەزارەتی دارایی و ئابووری.


كورتبینی گەورەترین كێشەی كوردە 2017-06-18\nپ.د. خۆشەوی مەلا ئیبراهیم\nلەم چەند رۆژەدا سەرۆكی یەكێ لە گەورەترین وڵاتانی جیهان ڤلادیمیر پوتین باسی كێشەی كوردی كرد، چاوپێكەوتنی لەگەڵ سەرۆكی حكوومەتی هەرێم بەڕێز نێچیرڤان بارزانی ئەنجامدا، هەروەها هەواڵنێری كوردستان 24 یش توانی كە بەجلوبەرگ و جامانەی كوردی كە سمبولی كوردایەتییە پرسێكی گرنگ كە چارەنووسی هەموو كوردی پێوەبەستراوەتەوە ئاراستەی ئەو سەرۆك كۆمارە بكات. لە چاوپێكەوتنێكی راستەوخۆدا زیاتر لە دوو ملیۆن و نیو پرس ئاراستەی پوتین كرابوون، هەواڵنێر خۆشەوی محەمەد توانی لەو نێوەدا بە چەند وشەیەكەوە باسی كێشەی كورد و سەردانی سەرۆكی هەرێم بكات و پوتین بهێنێتە ئاخاوتن، سەرۆك كۆماری رووسیا لە وەڵامدا دووبارە باسی رۆڵی قارەمانانەی كورد و بارزانی كرد و دووبارە پێداگری لەسەر چارەسەری كێشەی كورد لە چوارچێوەی یاسا نێودەوڵەتیەكانەوە كردەوە و گوتی كە ئێمە پەیوەندیەكی دێرینمان لەگەڵ كورددا هەیە.\n لە رووسیای فیدراڵدا گەیاندنی راو بۆچوون و خواستەكانی خەڵك كارێكی زۆر ئەستەمە و كۆمەڵگەیەكی كراوەی و كەم دانیشتووی وەكو وڵاتانی پێشكەوتووی جیهان نییە و لە لایەكی تریشەوە لە رووسیا بڕیاری سەرەكی بە دەستی سەرۆك كۆمارەوەیە، بۆیە گەیشتن بەو ئاستەیە بە سەركەوتنێكی گەورە دادەندرێت.\n زۆر بەداخەوە هەتا تەلەڤزیۆنی ناوبراویش نەیتوانی گرنگیەكی ئەو خۆپێشاندانە رابگەیەنێت، میدیاكانی تریش هەوڵیاندا هەر بە تەواوەتی باسی ئەو سەركەوتنە نەكەن، دیارە بەشێكی ئەو ترسەش بۆ كورتبینینی میدیاكان بە شێوەیەكی گشتی دەگەڕێتەوە و نەتوانینی هەڵسەنگاندنی چالاكی خەڵكی تر، كێشەی گەندەڵی و هەبوونی خزم و خزمكاری و نەبوونی پشتگیری كە كێشەیەكی گەورەیە ئەو دیاردەیانە لە سەرجەم وڵاتانی تازە پێگەیشتوو بە تایبەتی بەربڵاون و بەتایبەتی لەناو كومەڵگەی خۆماندا.\nكاتێك كە سەركەوتنێك لە ئاستێكی بەرزدا بەدی دەهێندرێت یانیش خۆبەخش و پێشمەرگەیەك خۆی لە پێناو وڵات دا دەكاتە قوربانی دەستكەوتەكەی بۆ هەموو گەل دەگەڕێتەوە و مروڤ دەبێ تەنیا ئیفتخار و سەربەرزی بەو سەركەوتنانە بكات. بەڵام مرۆڤی كورتبین تەنیا بە یەك ئاراستەوە هەڵسوكەوت دەكات و بیری ئایەندەیەكی درێژ و دوورخایەن و ستراتیژی و ئەنجامەكانی ناكەن، بەڵام ئەوەی كە دیارە داهاتوو لەسەر سەركەوتنی گەورە و فراوانی دڵ و خوشەویستی دێتەدی، ئەو سەركەوتنانەش بە سەركەوتنی گەل دادەندرێن، بەڵام ئەو دەستكەوتەی كە لەسەر بنەمای حەسادەت و واستەكاری و دڵنەباری دێتەدی تەنیا سوودی كەسێكی دیاركراوی تێدا دەبێت . خۆشەوی محەمەد كە ئەگەر كوڕی بەرپرسێكی گەورەش نەبێت بەڵام توانی خۆی بگەێنێتە رێزەكانی پێشەوەی هەواڵنێرانی تر و سەرنجی سەرۆك كۆمار رابكێشێت، هەڵبەت مەبەستی سەرەكی ناوبراو وەدەرخستنی كورد بوو و هەموو بیروهۆشی لەسەر ئەوەبووە كە بتوانێت پرسی كورد بگەیەنێتە سەركردەیەكی جیهانی بڕیار بەدەست. جا بۆ من زۆر جێگای سەرسورمانی و شۆك بوو، كە هەرچی ئینتەرنێت و سایت كە بە پارەی ئەو گەلەیە بەڕێوەدەبردرێن و بە تەلەڤزیونەكانیشەوە هەوڵیان دەدا كە باس لەو سەركەوتنەیە نەكەن و بە بێ دەنگی تێیبپەڕێنن، دیارە خەڵكێك وابیردەكاتەوە كە ئەگەر باسی چالاكیەكەی بكات واتە گرنگیەتی خۆی پێ كەمدەكرێتەوە، یانیش جێگای ئەو بگرێتەوە، یانیش نەوەك كوردستان 24 بە پێش تەلەڤزیۆنەكانی تر بكەوێت، بەڵام ئەوەی كە دیار بوو خودی تەلەڤزیۆنی كوردستان 24 یش زۆر گرنگی بەو بابەتە، دەستكەوت بە كێبڕكێی دادپەروەرانە دێتەدی، كاتێك كە چالاكیەك دەستكەوتی بەهەموو لایەنێك و پەیوەندی بەگەلەوە هەبێت ئێمە دەبێ تەنیا دەستخۆشی لێ بكەین و ئیفتخاری پێوەبكەین ! زۆر بەداخەوە زۆر جاری تریش چالاكی لە ئاستی بەرزدا بەڕێوەچوون، بەڵام زور بە بێ دەنگی تێپەڕێندراون و كەس نەیویستووە باسی لێوە بكات. ئێستا كە ئێمە پێویستیمان بە لۆبیكردنی گشتپرسی هەیە زیاتر لە هەموو كاتێك پێویستیمان بە پشتگیری بەرپرسانی گەورە هەیە، لە لایەكی تریشەوە لە پرسەكەدا باسی رۆڵی سەرۆك وەزیران بەڕێز نێچیرڤان كراوە، كە ئەوەش لە خۆیدا گرنگیدانە بە رۆڵی سەرۆك وەزیران، بەڵام میدیاكانی ئێمە ئەوەشیان لە پێش چاو نەگرت ئەو پرسەیە پەیوەندی بە بەرزكردنەوەی ستاتۆی بەڕێزیان بوو نەك كەمكردنەوەی.\n❊ نوێنەری پارتی دیموكراتی كوردستان لە رووسیا


غالب محەمەد: هەر کۆمپانیایەک بەرپرسێکی پارتی یان یەکێتی لەپشتەوەیە - RojNews\nئەندامێكی ئەنجومەنی پارێزگای سلێمانی دەڵێت، كۆمپانیای قەیوان و كار هۆكاری گرانبوونی بەنزینن و بە ئارەزووی خۆیان نرخ دادەنێن، دەشڵێت: بەرپرسەكان خەریی بازرگانین و هەموو كۆپانیایەك بەرپرسێكی یەكێتی یان پارتی لە پشتەوەیە، بۆیە حكومەت ٢٨ ملیارد دۆلار قەرزارەو دوو حزبمان هەیە خاوەنی ٢٠٠ ملیارد دۆلارن.\nغالب محەمەد، سەرۆكی لیژنەی وزە و سامانی سروشتی، لە ئەنجومەنی پارێزگای سلێمانی و خاوەنی بڕوانامەی دكتۆرا لە نەوت و گاز-دا، لەم چاوپێكەوتنەی ڕۆژنیوزدا وەڵامی چەند پرسیارێكی گرنگ دەداتەوە لەبارەی هۆكاری گرانبوونی نرخی بەنزین و ئەو گەندەڵی و قۆرغكاریانەی لە بواری هێنان و بەرهەمهێنانی نەوت و گاز و بەنزیندا دەكرێت.\n- بەنزینی هەرێمی كوردستان و پارێزگای سلێمانی لەكوێوە دابین دەكرێت و هۆكاری گرانبوونی بەنزین چییە؟\n"كۆمپانیای قەیوان و كار و وەزارەتی سامانە سورشتیەكان كە پێكەوە دەستیان تێكەڵ كردووە بۆ گرانكردنی بەنزین"\nغالب محەمەد: پێش شەڕی داعش بەنزینمان بۆ ئەهات لە پاڵاوگەی بێجییەوە، بەڵام دوای شەڕی داعش وردە وەردە ئەو بەنزینە نەما، ئەوەی كە دەهات حكومەتی هەرێم لە پاڵاوگەی كەڵەك و بازیان دەینارد، یان لەدەرەوە دەیكڕی و دەینارد بۆ ئێمە، دوای ماوەیەكی كەم حكومەتی هەرێم دەستبەرداری هەموویان بوو بەیەكەوە، كێشەی ئەم حكومەتە لەوەدایە تا پارە هەبێت دەسەڵات دەخەنە لای خۆیان، كە پارە نەما دەسەڵاتەكان دەكەن بە لامەركەزی.\n"ئێمە دانیشتین لەگەڵ پەرلەمان، كەنوێنەری ئاشتی هەورامیشی لێبوو، داوامان كرد دەسەڵاتی دابینكردنی سوتەمەنی بكرێت بە لامەركەزی، بۆ ئەوەی قۆرغكاری تێدا نەمێنێت، لە ئەنجامدا كردمانە لامەركەزی و دەرگامان واڵاكرد بۆ كۆمپانیاكان بەپێی ڕێنماییەكان بەنزین بهێنن، مەرجەكان ئەوە بوو بەنزینەكە بەپێی ستانداردی كوردستان و عێراق بێت، كۆمپانیاكە عەمباری هەڵگرتنی بەنزینی هەبێت و ناوی تۆمار كرابێت و باجی دابێت".\nوتیشی: لە ئێستادا 16-18 كۆمپانیا بەنزین دەهێنێت بۆ هەرێمی كوردستان، بەهۆیەوە توانیمان نرخی بەنزین هەرزان بكەین، ئێستا نیوەی بەنزینی كوردستان لە ناوخۆدا بەرهەم دێت و نیوەكەی تری لە دەرەوە دێت، هەركامیان گران بێت بەنزین گران دەكات، ئێستا كە بەنزین گران بووە هۆكارەكەی بۆ كۆمپانیای كار و قەیوان دەگەڕێتەوە، چونكە ئەمان هەردوو پاڵاوگەی كەڵەك و بازیان-یان لەبەردەستدایە بە دڵی خۆیان نرخ دادەنێن، پێش مانگێك بە 540 دینار ئەیانفرۆشت، ئێستا بە 630 هەر لیترێك دەفرۆشن، كە ئەمان گرانیان كرد نیوەكەی تریش كەلەدەرەوە دێت گرانی دەكات، چونكە هەمووی پەیوەندی بە یەكەوە هەیە، كەواتە گران بوونی بەنزین پەیوەندی بەسێ لایەنەوە هەیە، كۆمپانیای قەیوان و كار و وەزارەتی سامانە سروشتییەكان كە پێكەوە دەستیان تێكەڵ كردووە بۆ گرانكردنی بەنزین.\n- بۆ گرانی دەكەن، ئامانجیان دەوڵەمەنتر كردنی خۆیانە، یان بەرزكردنەوەی داهاتی حكومەتە، چونكە پێشتر وەزیری سامانە سروشتیەكان دەیوت ئێمە بەنزینمان گران كردووە بۆ ئەوەی كە مووچە بدەین؟\n"سەیری هەر سیاسییەك دەكەیت لەم هەرێمەدا بازرگانە"\nغالب محەمەد: پیاوی سیاسی كەبوو بە بازرگان واز لە سیاسەت دەهێنێت و سیاسەت دەخاتە خزمەت بەرژەوەندییەكانی خۆیەوە، سەیری هەر سیاسییەك دەكەیت لەم هەرێمەدا بازرگانە، ئێستا با سەیری لوتكەی هەڕەمەكە بكەین كە نێچیرڤان بارزانییە، بازرگانە و كۆمپانیای كار هی ئەوە، كەواتە نێچیرڤان بارزانی لەبری ئەوەی فشار بخاتە سەر كۆمپانیای كار كە لەپاڵاوگەی كەڵەك ئیش ئەكات بۆ ئەوەی بەنزین هەرزان بكات، دێت پاڵاوگەكە تاپۆ دەكات لەسەری بە شێوەیەكی نایاسایی، پاڵاوگەی كەڵەك پاڵاوگەیەكی حكومی بوو، نە خێری نێچیرڤان بارزانییە نە هی قوباد تاڵەبانی، هەردوو پاڵاوگەی كەڵەك و بازیان حكومەتی عێراقی دروستی كردووە، ئەمان ڕێگرییان لێكرد نەیانهێشت تەواوی بكات، بەجێی هێشت، كە بەجێی هێشت ئەمان هاتن دایان بە كۆمپانیاكانی خۆیان، ئەم دای بە قەیوان و ئەویش دای بە كار، هەردوكیان 300 ملیۆن دۆلارێكیان تێدا خەرج كرد، ئێستا ئەوەتا تاپۆی دەكات لەسەری، ئێستاش باشترین نمونە ئەوەیە وڵاتێكمان هەیە 28 ملیار دۆلار قەرزارە، دوو حزبمان هەیە بە دوو كۆمپانیاوە خاوەنی 200 ملیار دۆلارن، كەواتە ئەمانە بۆخۆیان و حزبەكانیان ئیش ئەكەن نەك حكومەت.\n- ئەو كۆمپانیایانەی كە لەدەرەوە بەنزین دەهێنن، حزب و سیاسییەكانیان لە پشتەوە نییە؟ چونكە وەك باست كرد ئەو مەجانەی ئێوە هەتانە بۆ كۆمپانیاكان بە كۆمپانیایەكی ئاسایی دابین ناكرێت؟\n"پاڵاوگەی نایاسایی دادەنێت كەس حەقی نییە بەسەریەوە لەبەر ئەوەی خەڵك لە پشتیانەوەیە"\nغالب محەمەد: هاوڵاتیەك عەرەبانەیەك دادەنێت لەناو بازاڕ 50 پۆلیس و ئاسایش بۆی دەچن، بەڵام كەسێك دەچێت پاڵاوگەیەكی نایاسایی دادەنێت كەس حەقی نییە بەسەریەوە لەبەر ئەوەی خەڵك لە پشتیانەوەیە، ئاسایش بۆ ئەوەیە خەڵك بپارێزێت، شەوێك من ڕێگریم ئەكرد لەوەی بەنزینی خراپ بێتە ناوەوە، كەچی ئاسایش هاتووە بەمن دەڵێت كەرامەتت دەشكێنم!، نمونەیەكیتر، جۆرێك لە نەوتی ڕەش هەیە ناوی ڤی ئاڕە، ئەم نەوتە لە پاڵاوگەكانی عێراقەوە دێتە هەرێمی كوردستان و لێرەوە دەچێتە ئێران، ئەم نەوتە ڕەشە هەموو تەنكەرێك پسوڵەی 100 دۆلاری بۆ دەكرێت لەلایەن كۆمپانیایەكەوە كە ناوی مینكاسە، ئەگەر ئەو پسوڵەیان پێنەبێت تەنكەرەكان ئاسایش ڕێگرییان لێدەكات بەڵام ئاسایش ناڵێت ئەم هەموو پارەیە کە مانگانە دەگاتە 30 دەفتەر بۆكوێ دەچێت، بەناوی كرێی ڕێگەوە وەری دەگرێت، بۆ سەرف ناكرێت بۆ ڕێگای كەلار، كە تەنكەرەكان لەوێوە دێن، ئەم كۆمپانیایە بە دڵنیاییەوە بەرپرسێكی یەكێتی لەپشتە ئەگینا بۆ ئاسایش ڕێگری لێناكات.\n- ئەوتانكەرە بەنزینانەی كە دەڵێن خراپە و دێنە ناوەوە كێیان لەپشتە و لەچ شتێكدا خراپە؟\n"ئێمە 42 تەنكەر بەنزینمان گرت، قوباد تاڵەبانی بەتەلەفون بە بەڕێوبەری گومرگی وتببوو بەری بدات"\nغالب محەمەد: بەشێك لە بەڕێوبەرایەتی نەوت و كانزای سلێمانی، بەشێك لە وەزارەتی سامانە سروشتییەكان و بەشێك لە ئاسایشی دەڤەری سلێمانی تێوە گلاون لەم بابەتەدا، بۆنمونە من 28 تەنكەری بەنزینم گرتووە كە كوالێتی خراپە، پێشتر بەڕێوبەرایەتی نەوت و كانزاكانی سلێمانی نوسراوی بۆ كردووە كە كوالێتی تەواوە، بەهۆی ئەو ڕێگریانەی لێیان دەكەین، ئاسایش دەڵێت هەموو كەس بۆی هەیە بێتە خاڵە سنورییەكان بێجگە لە غالب محەمەد، لەبەر ئەوەی دەچم گەندەڵییەكان ئاشكرا دەكەم، بۆنمونە ئەو 28 تەنكەر كە ئەوان وتوویانە كێشەی نییە، من فەحسم كردووە، ئاڕڤی پی- یەكەی 77 بووە، واتە بیكەرە ناو ئوتومبێلەوە ئوتومبێلەكە گڕ دەگرێت، ئەمە دەستی بەڕێوبەرایەتی نەوت و كانزای سلێمانی تێدایە، كە ئاسایش ڕێگری دەكات ناهێڵێت من بڕۆم دەستی یەكێتی تێدایە.\n"ئێمە 42 تانكەر بەنزینمان گرت مادەی بەنزاین تێیدا 14 بوو، هەر بە بۆنكردنی تووشی شێرپەنجە دەبیت، قوباد تاڵەبانی بە تەلەفوون بە هاوژین-ی بەڕێوبەری گومرگی سلێمانی وتووە بەری بدە با بڕواتەوە بۆ ئێران، ئەمە بەڵگەی ئەوەیە كە كەسی گەورە لە پشتیانەوەیە.\nوتیشی: لەماوەی سێ مانگدا ئێمە توانیومانە 563 تەنكەر بەنزین بگرین، واتە نەمانهێشتووە 14 ملیۆن لیتر بەنزینی خراپ بێتە ناو شاری سلێنمانییەوە، ئەگەر هەر ئوتومبێلێك 100 لیتر لەو بەنزینەی بەركەوتایە، ئەوا 1363 ئوتومبێلمان لە سوتان پاراستووە، لە سوتانی فیول پەمپ، لەماوەی سێ هەفتەدا 126 تەنكەرمان گەڕاندووەتەوە، بەڕێوبەرایەتی نەوت و كانزای سلێمانی و ئاسایش دەیانویست بێنەناوەوە، وە 16 تەنكەریان لێدەركردووە كە بووەتە هۆی سوتای ئەو هەموو فیول پەمپەی لە جەژنەوە دەیبینین، لبَرەوە دەمەوێت دەستخۆشی لە بەرێوبەرایەتی گومرگی باشماخ بكەم كە زۆر هاوكارن لەگەڵمان.\n- باشە بۆ بەنزینی خراپ دێنن، بەنزینی ئێران بەنزینێكی باشە، بازرگانەكان خۆیان دەڕۆن داوادەكەن بەنزینی خراپیان بۆ بەرهەم بێنن؟\n"بۆ 100 دۆلاری زیاتر قازانجی خۆی كێشەی نییە ماڵی چەند كەس وێران دەكات"\nغالب محەمەد: بەڵێ، ئێمە 11 پشكنین بۆ بەنزین دەكەین، هەر پشكنینێك لەو پشكنینانە ژمارەكەی بگۆڕێت نرخەكەی دەگۆڕێت، بۆنمونە ئەگەر ئاڕڤی پی، نزم بە 500 دۆلار بێت تەنی، ئارڤی پی بەرز بە 400 دۆلار دەكڕن، یانی بۆ 100 دۆلاری زیاتر قازانجی خۆی كێشەی نییە ماڵی چەند كەس وێران دەكات، هێشتا ئەوان گلەیی لە ئێمەدەكەن، وای لێهاتووە لەباتی ئێمە ئەوان سزا بدەین، ئەوان سزای ئێمە بدەن و بمانكەنە زیندانەوە.\n- باشە ئەم هۆكارانە بۆ بەرزبوونەوەی نرخی گاز-یش ڕاستە یان گرانبوونی گاز هۆكاری تری هەیە؟\n"گازی خۆمان بۆ بەرهەمهێنانی كارەبا بۆ موسڵ بەكار دەهێنن بۆیە گران بووە"\nغالب محەمەد: گرانبوونی نرخی گاز هۆكارەكەی كۆمپانیای قەیوان و كارە، لەبەر ئەوەی گرێبەستێكیان كردووە بۆ بەرهەمهێنانی 700 مێگاوات كارەبا بە گاز، بەشێكی لە وێزگەی بازیان و وێزگەكەی محەمەد ئیسماعیل لە هەولێر، ئەم كارەبایە بە گازی ئێمە دابین دەكرێت، بە شەبەكەی كارەبای هەرێمدا دەچێتە موسڵ و تكریت، واتە بۆ ئێمە نییە، واتا ئەو وێزگەیەی كارەبای بازیان، كە هی كۆمپانیای قەیوانە هیچ سودێكی بۆ ئێمە نییە، تەنها ئەمانەی بۆ ئێمەیە، ژنینگەی بازیانی پیش كردووە، گاز-ی لەسەر هاوڵاتیان گرانكردووە لەبەر ئەوەی بۆ وێزگەی كارەبا بەكار دەهێنێت، وە بەهۆی گرانبوونی گازەوە ئەمپێری كارەبای لەسەر هاوڵاتیان زیادكردووە، من پێم باشە ئەم پاڵاوگەیە بگوازنەوە بڕۆن لە تكریت و موسڵ داینێن لەبەر ئەوەی هیچ سودێكی بۆ ئێمە نییە.\nواتا ئێمە خۆمان كارەبامان نییە، ئەوان دەڕۆن كارەبا بە موسڵ و تكریت دەفرۆشن؟\n"دەوڵەتی كوردی كە سامان و داهاتی بۆ ئێمە نەبێت و بۆ موسڵ و توركیا بێت دەوڵەتی چی"\nغالب محەمەد: بەڵێ كارەبای ئێمە كە 700 مێگاواتە دەیدەنە موسڵ، نەوتی سپی و بەنزین و گاز دەدەنە موسڵ هیچ سودێكی بۆ ئێمە نییە، كە قسەكەشیان لەگەڵ دەكەیت باسی دەوڵەتی كوردی دەكەن، باشە دەوڵەتی كوردی كە سامان و داهاتی بۆ ئێمە نەبێت و بۆ موسڵ و توركیا بێت دەوڵەتی چی، وتەبێژی وزەی توركیا لە 2016 وتی 50%ی سەرچاوەی وزەی ئێمە لە هەرێمی كوردستانەوە دابین دەكرێت، واتا ئێمە سەرچاوەی وزەی توركیا دابین بكەین و نەوتمان بۆ هاوڵاتیەكانی خۆمان نەبێت، ئەمە لە وڵاتە دواكەوتووەكانیشدا نییە، دەتوانین سەیربكەین بزانین چ دەوڵەتێك هەیە لەسەر دیزاینی ئەم دەوڵەتەی ئەم برادەرە دەیەوێت بۆمان دروستبكات.\n- پێش ئازادكرنی موسڵ-یش، هەر گاز و نەوت و بەنزین بەپێی پێویست نەبوو، بەرهەمی پاڵاوگە ناوخۆیەكان بۆ بەشی هەرێمی كوردستان ناكەن؟\n"پارتی نایەوێت ئەم ناوچەیە خاوەنی پاڵاوگەبێت"\nغالب محەمەد: من سێ ساڵە چەندین نوسراوم كردووە بۆ وەزارەتی سامانە سورشتیەكان و ئەنجومەنی وەزیران و لیژنەی باڵای نەوت و غاز كە قوباد و نێچیر سەرۆك و جێگرین، داوام كردووە كە پاڵاوگەیەك لە گەرمیان دروست بكرێت، لەبەر ئەوەی 30هەزار بەرمیل نەوتی لێبەرهەم دێت دەتوانرێت پاڵاوگەی لێدابنرێت، بەڵام ئەمان نایانەوێت بیكەن، لەبەر ئەوەی پارتی نایەوێت ئەم ناوچەیە خاوەنی پاڵاوگەبێت بۆ ئەوەی پێویستمان بەو بێت بەردەوام، ئەو بەشەی یەكێتی لە هەولێرن داكۆكی لە بەرژەوەندیەكانی پارتی دەكەن و كێشەی ئەوەیان هەیە چەند بەشی خۆیان وەردەگرن، نایەن خۆیان بخەنە كێشەوە بۆ ئەوەی داكۆكی بكەن لە كردنەوەی پاڵاوگە بۆ ئەم ناوچەیە.\nوتیشی: لەلایەكی ترەوە سەیر بكەین توركیا هەر وەك سەردەمی عوسمانی سەیری ئەم ناوچەیە دەكات، ئەوكاتە والییەكیان دادەنا و دەیانوت چی دەكەی بیكە تەنها سەروەت و سامانەكەمان بۆ بنێرە، ئێستا والییەكە هەر كاك مەسعودە دایانناوە، جاران گەنم و دانەوێڵەیان دەنارد، ئێستا غاز و نەوت و بەهەمە نەوتیەكان دەنێرن، ئێمە وەك گۆشەی ئابووری بزوتنەوەی گۆڕان بڵاومان كردووەتەوە، ئەم مانگە 930 ملیۆن دۆلار داهاتی نەوت بووە، موچە فەرمانبەران بێ پاشەكەوت 800 میلۆنە، واتا 130 ملیۆن دۆلاری زیادە، ئەی كوا لەكوێیە، نە چارەكە مووچە دەدرێت، نە نەوت دەدرێت نە مووچە دەدرێت، باجیان گران كردووە، داهاتی ناوخۆی پارێزگای سلێمانی 70 ملیار دینارە، دیار نییە بۆ كوێ دەچێت، هەمووی بۆ بەژەوەندی خۆیان بەكاری دەهێنن، لە پارێزگایە ئەوەی كە پسوڵە واژۆ دەكات قوباد تاڵەبانییە، ئەوەی بەدڵی بێت پارەی بۆ خەرج دەكات، ئەوەی بەدڵێ نەبێت نایكات. ئەم داهاتی ناوخۆیە و سەروەت و سامانی سلێمانی بۆ هاوڵاتیانی سلێمانی خەرج ناكرێت.\nغالب محەمەد: ئێمە ئەگەر بتوانین سێ پاڵاوتگە لە سنوری سلێمانی بكەینەوە دەتوانین پێداویستی هەموو هەرێمی كوردستان پڕبكەینەوە، بێجگە لەوەی هەلی كار بۆ 3هەزار كەس دابیندەكەین، ئێمە نەوتی ڕەش دەگوازینەوە بۆ دەرەوە و بەنزین و سوتەمەنی خراپ لە ئازرباینجان و توركمانستانەوە دەهێنینەوە.\n- گلەیی ئەوە دەكرێت لە لیژنەكەی ئێوە ئەوش ئەوەیە دەڵێن كە ئامادەنین ناوەكان ئاشكرا بكەن؟\n"كێشەكە لەوەدایە بەرپرسەكان كۆمپانیاكانیان بەناوی خۆیانەوە نییە"\nغالب محەمەد: من خۆم 48 كەیسی دادگام هەیە، لەسەر ئەوەی كە ناوی خەڵكم هێناوە، وە زۆربەشیانم بردووەتەوە لەبەر ئەوەی كە بەڵگەم هەبووە، ئەو بەشەی كە بەڵگەم نییە ناتوانم ناوی بێنم، كێشەكە لەوەدایە هەر بەرپرسێك كە زۆر گەندەڵە لە پارێزگای سلێمانیدا یەك مەتر زەوی بەناوەوە نییە، هەمووی دەكەن بەناوی خەڵكانی ترەوە، ئێمە بەرهەمی زیاتر لە 10 كۆمپانیامان گەڕاندووەتەوە كە ئەوەندەی بیرم بێت كۆمپانیای قەیوان و ساوز كوردستان و پەترۆلیستان و سمود وەتەت و بەهار گروپ و چۆمان گروپە، ئەمانە خاوەنەكانیان دیارە، بەڵام من دڵنیام هی خۆیان نییە، ئێمە یەكێكیانمان دایە دادگا كە دەبوو سێ ملیارد دینار سزای بدات، كەچی خاوەنەكەی ئێستا خۆی ئەگەڕێت، نە سزای داو نەگیرا، ئەگەر توڕەشی بكەین لەوانەیە ئەو ئێمە بخاتە زیندانەوە، قوباد سەیارەكانی بۆ بەرداوە و لەوانەیە گرێبەستی نوێشی بۆ بكەن، ئەگەر بەپرسی لەپش نەبێت چۆن ئەوە دەكرێت.\n-پارێزگار هاوكارتانە لە كارەكانتاندا؟\n"كۆمەڵێك گرێبەستم لایە كە پارێزگار واژۆی كردووە نایاساییە"\nغالب محەمەد: ئەم جارانەی كۆتایی پارێزگار هاوكارمان بووە، بەڵام پێشتر كۆمەڵێك گرێبەستم لایە كە پارێزگار واژۆی كردووە نایاساییە، بۆنمونە بەهار گروپ داوای 25 هەزار تەنی كردووە، كە چوار تایبەتمەندی بەنزینەكە خراپە، ئەمانیش ڕەزامەند بوون لەسەری كە ئەمە نایاساییە، ڕەزامەندی كردنەوەی بەنزینخانەیان داوە بەخەڵك كە نایاساییە، لەلایەكی ترەوە ڕێگری كردنەوەی بەنزینخانەیان كردووە لە خەڵك كە یاسایی بووە كارەكانی، كارگەی غازیان داواكردووە كە نایاسایی بووە ڕەزامەندیان دەربڕیوە.\n"هەموو هەوڵیان بۆ ئەوەیە چۆن زیاتر بتوانن هاوڵاتی بڕوتێننەوە"\nغالب محەمەد: ئێمە 473هەزار ماڵمان هەیە لە پارێزگای سلێمانی، هەر ماڵێك بەرمیلێك نەوتی بدەینێ، پێویستمان بە 106ملیۆن لیتر نەوتی سپی هەیە، یەك قەترە نەوتمان لە لایەن حكومەتی هەرێمەوە بۆ دابین ناكرێت، حكومەتی عێراق 5 تەنكەر نەوتی ڕۆژانەمان بۆ دەنێرێت، ئەوەش بەشناكات، پاڵاوتگەی بازیان ڕۆژانە 16 ملیۆن لیتر نەوتی سپی بەهەم دەهێنێت، ئێمە داوامان كردووە بە نرخێكی هەرزان بیدەنە هاوڵاتیان، بەڵام ئەوان لە بازاڕدا بەگران دەیفرۆشن، دەیدەنە چەند كۆمپانیایەكی نزیكی خۆیان، تا دەگاتە دەستی هاوڵاتیان نرخەكەی لە 90 هەزارەوە دەگاتە 140 هەزار، ئەمانە هەموو شتێكیان كردووە بە بازرگانی، هەموو هەوڵیان بۆ ئەوەیە چۆن زیاتر بتوانن هاوڵاتی بڕوتێننەوە.\n- سەرۆكی لیژنەی سامانە سروشتیەكانی پەرلەمانی هەرێم لە چاوپێكەوتنێكدا دەڵێت، كەرتی نەوت لە هەرێمدا بەدەست مافیاوەیە، ئایا بەرهەمە نەوتیەكانیش هەر بەدەست مافیاوەن؟\n"هەمووی بەدەست مافیاوەیە"\nغالب محەمەد: بەدڵنیاییەوە، نەوتی ڕەش و ئەوانەی بە چواردەوری نەوتی ڕەشەوەن، وەك كۆمپانیای پاراستنەكان، كۆمپانیای خزمەتگوزارییەكان، پاڵاوگە و بەرهەمە نەوتییەكان، هەمووی بەدەست مافیاوەیە، هەر لێرە وانییە لەهەموو وڵاتان وایە، باسی هەر شتێك بكەیت ئاساییە، بەڵام كە دەستتبرد بۆ بواری نەت و گاز بەردەوام هەڕەشەت لێدەكرێت.\n-خۆت تا ئێستا هەڕەشەت لێكراوە؟\nغالب محەمەد: بەدڵنییاییەوە ڕۆژانە هەڕەشەم لێدەكرێت بە تەلەفون.\nغالب محەمەد: جنێودەدەن، هەڕەشە دەكەن، خەڵكمان بۆ دەنێرن، بەڵام ئەمانە كارمان لێناكات، لەوەدەچێت ئێستا دەیان كەس ئەم چاوپێكەوتنە ببینێت كە دەستی هەیە لە گەندەڵیدا، با گوێیان لەم قسەیەی من بێت، یان ناهێڵم بەنزینی خراپ بێتە هەرێمی كوردستان، یان دەبێت بەسەر لاشەی مندا بێت.


سیسته‌می ته‌ندرووستی ئێران به گرنگ و پێشکه‌وتوو ده‌زانین / ده‌مانه‌وێت سوود له‌م ئه‌زموونه وه‌ربگرین - جام کوردی\nدوکتۆر خاڵس قادر بۆ جام کوردی:\nسیسته‌می ته‌ندرووستی ئێران به گرنگ و پێشکه‌وتوو ده‌زانین / ده‌مانه‌وێت سوود له‌م ئه‌زموونه وه‌ربگرین\nوته‌بێژی وه‌زاره‌تی ته‌ندرووستی هه‌رێمی کوردستانی عێراق ڕایگه‌یاند که ئێران له بواری ته‌ندرووستیدا خاوه‌ن ئه‌زموون و پێشکه‌وتنه و له به‌رژه‌وه‌ندی هه‌رێمی کوردستاندایه که‌ڵک له‌م توانایه وه‌ربگرێت.\nبه پێی ڕاپۆرتی جام کوردی، دوکتۆر خاڵس قادر وته‌بێژی وه‌زاره‌تی ته‌ندرووستی هه‌رێمی کوردستان له وتووێژی له گه‌ڵ په‌یامنێری جام کوردی سه‌باره‌ت به په‌یوه‌ندییه‌کانی ئێران و هه‌رێم له بواری ته‌ندرووستیدا وتی: ئێران و هه‌رێمی کوردستان وه‌ک دوو دراوسێ خاوه‌ن په‌یوه‌ندییه‌کی زۆر باشن و ئه‌م په‌یوه‌ندییه‌ش له زۆر بواردا ئاستێکی به‌رز به خۆوه ده‌بینێت و له بواری ته‌ندرووستیش په‌یوه‌ندییه‌کان هه‌بووه ئه‌گه‌رچی وه‌ک بواره‌کانی دیکه ڕه‌نگه له ئاستێکی به‌رزدا نه‌بووبێت، ئێمه ئه‌م په‌یوه‌ندییانه به گرنگ ده‌زانین و له‌و بڕوایه‌داین که له به‌رژه‌وه‌ندی هه‌ر دوو لادایه.\nناوبراو سه‌باره‌ت به پێشکه‌وتنه‌کانی ئێران له که‌رتی ته‌ندرووستیدا وتی: که‌رتی ته‌ندرووستی ئێران له بواری خۆپارێزی و به‌ڕێوه‌بردنی نه‌خۆشخانه‌کان ئه‌زموونێکی سه‌رکه‌وتووی هه‌یه، شانده‌کانی هه‌رێمی کوردستان که سه‌ردانی وڵاتی ئێرانیان کردووه ئه‌و ڕاستییه‌یان بۆ باس کردووین، له ساڵانی ڕابردوو چه‌ندین یادداشتی لێک تێگه‌یشتن له نێوانمان واژۆ کراوه به‌ڵام به پێی پێویست نه‌خرایه بواری جێبه‌جێکردنه‌وه، ئێمه سیسته‌می ته‌ندرووستی ئێران به گرنگ و پێشکه‌وتوو ده‌زانین و هه‌وڵ ده‌ده‌ین سوود له‌م ئه‌زموونه وه‌ربگرین.\nوته‌بێژی وه‌زاره‌تی ته‌ندرووستی هه‌رێمی کوردستان سه‌باره‌ت به هاوکارییه‌کانی ئێران بۆ به‌رکه‌وتووانی کیمیابارانی هه‌ڵه‌بجه وتی: کۆماری ئیسلامی ئێران له پرۆسه‌ی چاره‌سه‌رکردنی به‌رکه‌وتووانی کیمیابارانی هه‌ڵه‌بجه هاوکارییه‌کی زۆری هه‌رێمی کوردستانی کردووه و هه‌ر ئێستاش به‌شێک له‌و نه‌خۆشانه به‌رده‌وام ڕه‌وانه‌ی وڵاتی ئێران ده‌که‌ین و ئه‌مه‌ش جێی سوپاس و پێزانینه. نه‌خۆشخانه‌ی تایبه‌ت به به‌رکه‌وتووانی چه‌کی کیمیاوی له هه‌ڵه‌بجه ته‌واو کراوه و ده‌مانه‌وێت له گه‌ڵ ئێرانییه‌کان بۆ کاریگه‌ری و خزمه‌تگوزاری زیاتری ئه‌م نه‌خۆشخانه‌یه بگه‌ینه ڕێکه‌وتنێک بۆ هاوکاری هه‌رێمی کوردستان.\nدوکتۆر خاڵس قادر پرۆژه‌ی گه‌شتیار ده‌رمانی ئێران و ئیمکانیاتی پارێزگا سنورییه‌کانی ئه‌م وڵاته‌ی له بواری ته‌ندرووستیدا به گرنگ ناو برد و وتی: پێویسته ئه‌م پرسه به ئامانجی گه‌شه‌پێدانی په‌یوه‌ندییه‌کان له لایه‌ن هه‌ر دوو وه‌زاره‌تی ته‌ندرووستی ئێران و حکومه‌تی هه‌ریمی کوردستان تاوتوێ بکرێت و به ڕێکه‌وتنێکی نوێ بگات، ئێمه جه‌خت له‌وه ده‌که‌ینه‌وه که به هۆی دراوسێبوون و توانا و پێشکه‌وتنه‌کانی بواری ته‌ندرووستی ئێران ده‌توانین سوود له‌و ئه‌زموون و ده‌سکه‌وتانه‌ی ئه‌م وڵاته وه‌ربگرین.


Kurdipedia - دەربارەی کوردیپێدیا\n📖 دەربارەی کوردیپێدیا | Groep: Artikkelen | Artikel taal: 🏳 کوردیی ناوەڕاست\n25 Stem 4 ⭐\nهاوڕێ باخەوان، مانو بەرزنجیمانو بەرزنجی، جوان عومەر ئەحمەدجوان عومەر ئەحمەد، سەریاس ئەحمەدسەریاس ئەحمەد، بەناز جۆڵابەناز جۆڵا، ئەڤین ئیبراهیم فەتاحئەڤین ئیبراهیم فەتاح، رۆژهات سەعیدرۆژهات سەعید، هەڤاڵ نەژاد، ڕەوەز جەلال ئەمینڕەوەز جەلال ئەمین، ئاراس ئیلنجاغیئاراس ئیلنجاغی، نالیا ئیبراهیمنالیا ئیبراهیم، زریان سەرچناریزریان سەرچناری، شکۆ حەمەد شێخانی، زۆرتر...\n#About Kurdipedia | #کوردیپێدیا | #هاوڕێنامە بۆ مێژووی کوردستان و کورد | #هاوڕێ باخەوان | #پەخشی سەردەم | #رێکخراوی کوردیپێدیا | #هەڤاڵ نەژاد | #11-11-2013 | #هەولێر | #رێکخراوە ناحکومییەکان | #مانو بەرزنجی | #جوان عومەر ئەحمەد | #سەریاس ئەحمەد | #بەناز جۆڵا | #ئەڤین ئیبراهیم فەتاح | #رۆژهات سەعید | #ڕەوەز جەلال ئەمین | #ئاراس ئیلنجاغی | #نالیا ئیبراهیم | #زریان سەرچناری |\n🖇 Gekoppelde items: 24\n7. 👁 کوردیپێدیا، سەربە پارتییە! یان یەکێتی؟ و بەپارەی کێ ئەمە دەکات و (عاید)ی کێیە!\n1. 👁 پرسەنامەی رێکخراوی کوردیپێدیا بۆ بنەماڵەی نەوشیروان مستەفا و بزوتنەوەی گۆڕان\n2. 👁 رێکخراوی کوردیپێدیا پرسەنامەیەک ئاراستەی بزوتنەوەی گۆڕان دەکات\n3. 👁 کوردیپێدیا - فایلی دەرچوو\n4. 👁 کوردیپێدیا - فایلی هاتوو\n2. 👁 نالیا ئیبراهیم\n😊 Moppen en grappen\n🏷 Groep: 📖 Artikkelen\n📅 Publication date: 11-05-2017\n📙 Boek: 🔣 Gemengd\n➕ Toegevoegd door (Hawrê Baxewan) op May 11 2017 12:56PM\n✍ Dit item is voor het laatst bijgewerkt door (Hawrê Baxewan) op: Jan 23 2020 11:37AM\n👁 Dit item is 122,451 keer bekeken\n📷 Bestaandsfoto 1.0.3 12 KB Nov 18 2017 8:49PM Hawrê Baxewan\n📷 Bestaandsfoto 1.0.2 64 KB Sep 23 2017 8:23PM Hawrê Baxewan\n📷 Bestaandsfoto 1.0.1 110 KB May 11 2017 1:03PM Hawrê Baxewan\n📊 Statistiek Artikelen 378,489\nGerelateerde bestanden 46,192\n🗄 Bronnen 15,665\n| Pagina wordt gegenereerd in: 0,609 seconde(n)!


کاردانەوەی فەتح بە داخوازیی عەلاوی بۆ هەڵوەشاندنەوەی حەشدی شەعبی - Mehr News Agency\nAP ١٣٩٨ Farvardin ٢٦ ١٩:٤٩\nNews Code 26045\nکاردانەوەی فەتح بە داخوازیی عەلاوی بۆ هەڵوەشاندنەوەی حەشدی شەعبی\nپەرلەمانتارێکی سەر بە هاوپەیمانی فەتحی عێراق کاردانەوەی نیشان دا بە داخوازیی ئەیاد عەلاوی بۆ هەڵوەشاندنەوەی حەشدی شەعبی.\nبە ڕاپۆرتی ئاژانسی هەواڵی مێهر بە گێڕانەوە لە "النهرین"، وەلید سەهلانی پەرلەمانتاری سەر بە هاوپەیمانی فەتح کاردانەوەی نیشان دا بە داخوازیی ئەیاد عەلاوی رێبەری کۆتلەی وەتەنییەی عێراق سەبارەت بە هەڵوەشاندنەوەی حەشدی شەعبی.\nناوبراو لەو هەڵوێستەیدا ڕایگەیاند: بە ئیمان بە هەوڵی مەزن و لێهاتووانەی ڕەزمەندەکانی حەشدی شەعبی و باوەر بەوەی کە حەشدی شەعبی سوپاپی ئاسایشی وڵاتە، لامان وایە کە داخوازیی هەندێ کەسایەتی سیاسی بۆ هەڵوەشاندنەوەی حەشدی شەعبی لە ڕاستیدا ویستێکە لە پێناو هەڵوەشاندنەوەی عێراق.\nڕاشیگەیاند: سەقامگیری و پاوەجێی عێراق بە تایبەت لە بواری ئەمنی بەرهەمی خوێنی ڕەزمەندەکانی حەشدی شەعبییە. ئەگەر حەشدی شەعبی و لە خۆبوردوویی ئەوان نەدەبوو عێراق، عێراقی ئێستا نەبوو. ئێمە بە توندی ئەو جۆرە هەڵوێستانە کە بە پێچەوانەی ڕابوونی نەتەوەییە، ئیدانە دەکەین.\nشایانی باسە کە ئەیاد عەلاوی رێبەری کۆتلەی وەتەنییەی عێراق رۆژی شەممە خوازیاری هەڵوەشاندنەوەی حەشدی شەعبی بووە و ڕایگەیاندووە کە ڕاسپێردراوی حەشدی شەعبی دوای سەرکەوتن بە سەر داعشدا کۆتایی پێهاتووە و دەبێ هەڵوەشێتەوە.


پارتی – به‌غدا ... كه‌ركوك به‌رانبه‌ر به نه‌وت\nپارتی له‌گه‌ڵ هێزه عێراقییه‌كان له رێكه‌وتنێك نزیكده‌بێته‌وه، بۆ مانه‌وه‌ی دۆخی ئیداری كه‌ركوك تا هه‌ڵبژاردنی ئه‌نجومه‌نی پارێزگاكان له‌به‌رانبه‌ر هه‌نارده‌كردنی نه‌وتی شاره‌كه له رێگه‌ی بۆڕییه‌كانی هه‌رێمه‌وه.\nبه‌پێی زانیارییه‌كانی (هه‌واڵ) كه له سه‌رچاویه‌كی سیاسی باڵاوه ده‌ستی كه‌وتووه، پارتی دیموكراتی كوردستان هه‌وڵه‌كانی چڕ كردۆته‌وه بۆ رازیكردنی هێزه كاریگه‌ره‌كانی سیاسه‌تی عێراقی تاكو رۆژانه 300 هه‌زار به‌رمیل نه‌وتی كه‌ركوك له رێگه‌ی بۆڕییه‌كانی هه‌رێمی كوردستانه‌وه بۆ به‌نده‌ری جیهانی توركی هه‌نارده‌بكرێت، له‌به‌رانبه‌ردا دۆخی ئیداری و سیاسی كه‌ركوك تا هه‌ڵبژاردنی داهاتووی ئه‌نجومه‌نی پارێزگاكان به‌و شێوه‌یه‌ی ئێستای بمێنێته‌وه.\nسه‌رچاوه‌كه وتیشی: له جێبه‌جێكردنی ته‌واوی رێككه‌وتنه‌كه نزیك بوونه‌ته‌وه‌و چه‌ند لایه‌نێكی عێراقی ماوه بخرێنه ناو سه‌وداكه‌وه.\nسه‌رچاوه‌كه وتیشی: پرسی نه‌وت یه‌كێك بووه له‌و فایلانه‌ی مه‌سعود بارزانی له سه‌ردانه‌كه‌یدا بۆ به‌غدا له‌گه‌ڵ سه‌ركرده عێراقییه‌كان تاوتوێی كردووه.\nجێگه‌ی باسه له ئێستادا به‌شێك له‌و رێكه‌وتنه له 15 / 11 / 2018ـه‌وه چۆته بواری جێبه‌جێكردنه‌وه‌و سه‌ره‌تا رۆژانه 50 هه‌زار به‌رمیل نه‌وتی كه‌ركوك به رێگه‌ی بۆڕیه‌كانی هه‌رێمه‌وه هه‌نارده ده‌كرا تا گه‌یشتۆته رۆژانه 100 هه‌زار به‌رمیل له ئێستادا.\nسه‌رچاوه‌كه جێبه‌جێكردنی ته‌واوی رێكه‌وتنه‌كه له ئێستادا به‌ناڕاست ده‌زانێ به‌هۆی كێشه‌ی ته‌كنیكیه‌وه، چونكه توانای به‌رهمهێنانی نه‌وت له كه‌ركوك له ئێستادا ناگاته 500 هه‌زار به‌رمیل و 300 هه‌زاری بۆ پاڵاوتگه‌كان ده‌چێت و 100 هه‌زاریشی به‌هه‌رێمدا هه‌نارده‌ده‌كرێت، هه‌ر كاتێكیش ئاستی ده‌رهێنانی نه‌وت به‌رزتربووه‌وه رێژه‌ی ئه‌و نه‌وته‌ی به هه‌رێمدا ده‌ڕوات به‌رزترده‌كرێته‌وه.\n12/1/2018 2:02:49 AM


ئه‌و هاووڵاتییانه بۆ قه‌ره‌بووكردنه‌وه سه‌ردانی به‌ڕێوه‌به‌رایه‌تی شاره‌وانی بكه‌ن\n:: PM:03:36:03/11/2019 \nوه‌زاره‌تی شاره‌وانی و گه‌شتوگوزار راگه‌یه‌ندراوێك بڵاو ده‌كاته‌وه و تیایدا داوا له‌و هاووڵاتییانه ده‌كات زه‌وییه‌كانیان به‌ر پڕۆژه‌ی شه‌قامی 150 مه‌تری ده‌كه‌وێت، سه‌ردانی شاره‌وانی هه‌ولێر بكه‌ن بۆ رۆتینی وه‌رگرتنه‌وه‌ی قه‌ره‌بوو له حكوومه‌ت.\nئه‌و هاووڵاتییانه‌ی مافی قه‌ره‌بووكردنه‌وه‌یان هه‌یه قه‌ره‌بوو ده‌كرێنه‌وه\nئه‌مڕۆ یه‌كشه‌م سێی تشرینی یه‌كه‌م، وه‌زاره‌تی شاره‌وانی و گه‌شتوگوزاری حكوومه‌تی هه‌رێمی كوردستان له راگه‌یه‌ندراوێكدا ئاشكرای كردووه، به‌پێی یاسا كارپێكراوه‌كانی هه‌رێمی كوردستان، قه‌ره‌بووی ئه‌و هاووڵاتییانه ده‌كرێته‌وه له بری ئه‌و زه‌وییانه‌یان كه ده‌كه‌ونه به‌ر شه‌قامی 150 مه‌تریی هه‌ولێر.\nزیاتر روون كراوه‌ته‌وه، ئه‌مه‌ش له‌كاتێكدایه له‌گه‌ڵ ده‌ستپێكردنی پڕۆژه‌ی 150 مه‌تری داوا له‌و هاووڵاتییانه كرابوو كه زه‌وییان به‌ر شه‌قامه‌كه كه‌وتووه سه‌ردانی سه‌رۆكایه‌تیی شاره‌وانیی هه‌ولێر بكه‌ن بۆ ئه‌وه‌ی حكوومه‌ت له دۆسیه‌كانیان بكۆڵێته‌وه كه ئه‌گه‌ر كه‌یسه‌كه‌یان یاسایی بوو، ئه‌وا قه‌ره‌بوو ده‌كرێنه‌وه.\nله راگه‌یه‌ندراوه‌كه‌دا دووپات له‌وه كراوه‌ته‌وه، ئه‌و هاووڵاتییانه‌ی داوای قه‌ره‌بوو ده‌كه‌ن، پێویسته سه‌ردانی شاره‌وانیی هه‌ولێر بكه‌ن بۆ ئه‌وه‌ی شاره‌وانی بزانێت ئه‌و كه‌سانه‌ی داوای قه‌ره‌بوو ده‌كه‌ن كێن یان جۆری زه‌وییه‌كه‌یان چییه؟ ئایا زه‌ویی كشتوكاڵییه یاخۆ موڵكه و یانیش گرێبه‌ستی كشتوكاڵییه.\n"ئه‌و هاووڵاتییانه‌ی مافی قه‌ره‌بووكردنه‌وه‌یان هه‌یه، به‌گوێره‌ی مه‌رج و رێنوێنییه‌كانی وه‌زاره‌تی شاره‌وانی و گه‌شتوگوزار قه‌ره‌بوو ده‌كرێنه‌وه" له راگه‌یه‌ندراوه‌كه‌دا وا نووسراوه.\nشه‌قامی 150 مه‌تری پڕۆژه‌یه‌كی ستراتیجی شاری هه‌ولێره و ده‌كه‌وێته پشت شه‌قامی 120 مه‌تری ، ئێسته به‌شێك له پڕۆژه‌كه له رێی كۆیه و رێی سه‌ڵاحه‌دین و به‌هۆیه‌وه به‌شێكی زۆری ترافیك و بارگرانی ئۆتۆمبێل له شار كه‌م ده‌كاته‌وه.\nئه‌م بابه‌ته 15108 جار خوێنراوه‌ته‌وه\nئەمڕۆ قوباد تاڵەبانی دەچێتە بەغدا\nحەداد هۆشداری بە مستەفا كازمی دەدات


خەونێک لەنیوەڕۆدا - قەڵەم\nبڕوانە! لێومان بە لێوى بورکانەوە ناوە\nقاسیدى هەتاویش لە قامیشەڵانى سۆزدا\nئاوازى جادووگەرانى تاریکى دەچڕێ\nئەو بەرهەڵە هەبێ و نەبێ چییە؟\nئاوازى جادووگەرانى تاریکى\nبەئێمە لێ نەدرا...\nلە دەرەوەى بازنەى وەرزەکاندا\nپیریەتى یۆتۆبیاى لە کۆڵ نابوو،\nبە نەزمى کولانەوەى برینەکانمان\nدۆڵاو دۆڵ دەهات.\nبەهارێکى پۆشتە بوو\nدرەخت گەڵایان هەڵوەراند.\nئەستێرە لە هەوران نقوم بوون.\nبەڵام ئاخ.. کلیلى عومریان شکاندین\nچەخماخەى نەوایان بە زریان سپارد.\n(مەرگ)یش جیاوازى تێکەوت!\nئاوازى جادووگەرانى تاریکى دەچڕێ...\nبەختەوەر بوون ئەوانەى ڕۆیشتن\nبەختەوەر بوون ئەوانەى نوێژیان بۆ ئایندەى بەفر دەکرد\nئەوانەى (با) یان لە چاو کرد و\nدڵیان لە باران پڕ کرد بوو\nبەسەر پردى – نۆ هەشت شەش – دا پەڕینەوە\nپرۆفاید کۆمفۆرت، بادەى نەشئەبەخش\nلەبەر ڕەشماڵى لەعنەتیى شیعردا\nلە شەقامى گریان\nلە جوغرافیاى داخراو\nلە دڵى سەر تیشە\nکەنار و کەنار\nئاسمان و ئاسمان\nبۆ برووسکە ناکاتەوە.\nئیتر بەسەرچوون ،\nساتەکانى نمایشى پاکیزەیى بەسەرچوون...\nئەستێرە پۆل پۆل ڕایان کرد\nلە لەزەتى جەستەى شەڵاڵدا دەتوانەوە ،\nبەسەر ڕەخشى ئومێدەوە مابوونەوە\nدەڕژانە گیرفانە زلەکانى ئایدیۆلۆژیا...\nئەو بەرهەڵە هەبێ ونەبێ چییە؟\nگۆزەیەکى خەت خەتى سۆمەر و\nشەقامى بە ژاوەژاوى\nمەیخانەکانى (ئور) دەرچوو...\nلێم دیارە... با بڕوات\nگەردوونێکى سۆزانى ،\nلە سوێند و شادى و\nخەم و درۆدا هەڵکێشراو...\nبەسەر پەنجەکانییەوە دزە دەکا\nزیندانەکانى ناخ دەکوتێ...\nئەى خوداى تاک و تەنیا\nئێمە سوختەى ئەو هەڵەتەین\nلە خاکى لەعنەتیى شیعر،\nنە سیپارەیەکمان پێیە\nبە تراکسوتێکى بریقەدارەوە\nلە باخچە ئەفسانەییەکانى شەودا\nخەنجەرێک نەپشکوى ،\nئەى ڕووبارى سەرشێت،\nڕووبارى پیرییەتى یۆتۆبیا\nئەى ترسى نزیک\nلە دوورگەى شەختەڕا\nدەتکەم بە کۆلارەیەک\nبەرز بەرز هەڵتئەدەم\nتا لە چاوى هەمووانت ون دەکەم.\nمطالعه بیشتر: پێم بڵێ


ژمارەیەک لە یاسادانەرانی ئەمەریکا هەوڵی گۆڕینی ناوی جادەی بەردەم باڵیۆزخانەی چین دەدەن\nژمارەیەک لە یاسادانەرانی ئەمەریکا پـیشنیاریانکردووە جادەی بەردەم باڵیۆزخانەی چین لە واشنتن ناوەکەی بگۆڕدرێت بۆ ناوی ئەو پـزیشکە چینیەی بڵاوبوونەوەی ڤایرۆسی کۆرۆنای ئاشکراکرد و بەهۆیەوە دووچاری سەرکوتکردن بوو و دواتر لە ئەنجامی تووشبوون بە نەخۆشیـیەکە گیانی لەدەست دا.\nلی ون‌لیانگی تەمەن 34 ساڵ، پـزیشکی چاو بوو و لە کۆتایی مانگی دوازدەی ساڵی ڕابردوو هوشداری دا کە لە شاری ووهان ڤایرۆسێکی مەترسیدار بڵاوبووەتەوە ، بەڵام پـۆلیسی چینی دەستگیریکرد بە تۆمەتی بڵاوکردنەوەی پـرۆپاگەندە، بەڵام لە مانگی دووی ئەمساڵ بەهۆی تووشبوونی بە نەخۆشیـیەکە گیانی لەدەست دا، ئەمەش ناڕەزایـیەکی زۆری لێکەوتەوە و بوو بە قارەمانێکی نیشتمانی.\nلە ئێستادا ژمارەیەک لە ئەندامانی کۆنگرێسی ئەمەریکا هەوڵ دەدەن ناوی جادەی ئنتەرناشناڵ پـلەیس International Place بگۆڕدرێت بۆ لی ون‌لیانگ پلازاLi Wenliang Plaza ، ئەمەش بێگومان توڕەیی دەسەڵاتدارانی چینی لێدەکەوێتەوە.\nسیناتۆر تۆم کۆتۆن Tom Cotton کە ناسراوە بەوەی بەرامبەر چین توندە، گوتی"کاردەکەین بۆ ئەوەی ناوی لی ون‌لیانگ هەرگیز بیرنەچێتەوە، ئەویش بە دانانی ناوەکەی لە بەردەم باڵیۆزخانەی وڵاتەکەی کە بەرپـرسە لە مەرگی ئەو خەڵکە، بەڵام لی ون‌لیانگ هەوڵی دەدا ئەوە ڕوونەدات."\nلە ساڵی 2014 ش ژمارەیەک لە ئەندامانی کۆنگرێس پـێشنیاریانکرد ناوی جادەکە بگۆڕدرێت بۆ ناوی لیو چیاوبو، ئەوەی خەڵاتی نۆبڵ بۆ ئاشتی بردەوە وە لەسەر ڕەخنەکانی لە دەسەڵاتدارانی چین زیندانی کرا.\nبەڵام دواتر ئەنجومەنی نوێنەران پـرۆژە بڕیارەکەی ڕەتکردەوە پاش ئەوەی ئەوەی براک ئۆباما سەرۆکی ئەو کاتەی ئەمەریکا گوتی ئەگەر پەسەندبکرێت ڕایدەگرێت بۆ ئەوەی پەیوەندیـیەکانی نێوان هەردوو وڵات تێکنەچن.


دیزدە نەقالە - ویکیپیدیا، ئینسایکڵۆپیدیای ئازاد\nDizaj-e Naqaleh - دیزدە نقالە - Dizac-i Nəqalə\nپۆتانەکان: 37°33′23.5″N 45°14′16.5″E / 37.556528°N 45.237917°E / 37.556528; 45.237917پۆتانەکان: 37°33′23.5″N 45°14′16.5″E / 37.556528°N 45.237917°E / 37.556528; 45.237917\nدیزدە نەقالە گوندێکە، کەوتووەتە گوندەواری بەکشلوچای، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nدیزدە نەقالە ھاوسنوورە لەگەڵ ئەم گوندانە:\nلە ڕۆژھەڵاتەوە لەگەڵ گوندی یوالار.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٢) کەس و (٦) خێزان بووە.\nپێکھاتەی دانیشتوانی ئەم گوندە لە کورەسوننی پێکھاتووە.\nوەرگیراو لە «https://ckb.wikipedia.org/w/index.php?title=دیزدە_نەقالە&oldid=899452»\nئەم پەڕەیە دواجار لە ١٣:٠٦ی ٤ی شوباتی ٢٠٢٢ نوێ کراوەتەوە.


ڤیدیۆ.. گۆڕێن ب کۆم ل ئەفغانستانێ\nل تۆڕێن جڤاکی پارچەیەکا ڤیدیۆ هاتیە بەلاڤکرن و تێدا دەمێ ڤەشارتنا هژمارەیەکا وەلاتیێن ئەفغانی کو بسەدەمێ ئەردهەژا بهێز یا وی وەلاتی ژیان ژ دەستدای و بسەدەمێ زێدەهیا تەرمان گۆڕێن ب کۆم بۆ هاتینە ئامادەکرن.\nبەرپرسێن فەرمانگەها ئەردهەژێن ئەفغانستانێ ڕاگەهاند، بسەدەمێ وێ یەکێ کو ئەردهەژ ب ٦.١ پلەیێن رێختەر بوو، نێزیکی هزار کەسان ژیانا خۆ ژ دەستدایە و ٦٠٠ کەسێن دی ژی برینداربوون.\nلدویف وان پارچە ڤیدیۆیان تەلەفزیۆنا فەرمیا ئەفغانستانێ بەلاڤکر، ل دەڤەرەکا چیایی دویردەست ل وی وەلاتی بسەدەمێ بوویەرا ئەردهەژان چەندین خانی ب تەمامی هەرفین و هژمارەیا تەرم و چەندین کەسێن دی ژی ل بن دار و بەرێن خانیێن هەرفینە و ئاسێبووینە.\nبەرپرسێن ساخلەمی و تیمێن هەوار هاتنێ بەحسا وێ یەکێ دکەن، بسەدەمێ وێ بارانا بهێز دباریت و ئەو هەرفینێن روویددەن، گەهشتن ب دەڤەرێن دژوار و ڤێ وەکریە نکارن وەک پێدڤی د هەوارا وان دەڤەران بچن یێن کو ئەردهەژ تێدا رویدای و برینداران رزگاربکەن.\nژ ئالیێ خۆ پەیڤدارێ نڤیسینگەها نەتەوەیێن هەڤگرتی بۆ هەماهەنگیا کارۆبارێن مرۆڤی ئەشکەراکر، چەند تیمێن هەوارهاتن و ترۆمبێلێن "ئەمبۆلانس" و هەلیکۆپتر رەوانەی وان دەڤەران کرینە یا ئەردهەژ لێ دروستبووی، لێ بسەدەمێ وان بارانێن بلەز یێن هاتین ل وان دەڤەران هەلیکۆپتەر نکارینە دادەن و کارێ خۆ ئەنجامبدەن.\nئەڤە ددەمەکیدایە، دوهی ئاژانسا رۆیتەرز بەلاڤکر، ل دەمێ دروستبوونا ئەردهەژەکا بهێز ل ئەفغانستانێ کو ب ٦.١ پلەیێن رێختەر بوو، هەیا نها ٢٥٥ کەسان ژیانا خۆ ژ دەستدا و بسەدەمێ زێدەهیا برینداران ئەگەرێ بلندبوونا ژیان ژدەستدانێ هەیە.\nئاژانسێ بەحسا وێ یەکێ ژی کر، زێدەباری ئەو کەسێن ژیانا خۆ ژ دەستدای زێدەتر ژ ٢٥٠ کەسان برینداربووینە ڤێ یەکێ ژی باندوری هەیە لسەر زێدەبوونا ژیان ژ دەستدانێ.


فیلمی "په‌یكه‌ری دڵ" وه‌ك به‌رھه‌مێكی خۆماڵی\n3/7/2019 - 20:20\nئه‌كته‌ره‌كان كه‌سانی دیار پڕ ئه‌زموون بوون\nهه‌میشه بۆ به‌رهه‌می خۆماڵی دڵم لێده‌دات و به دڵ ده‌مه‌وێ بۆ پاڵپشتی به هه‌ر رێگایه‌ك بێت، ئه‌مرۆ له‌گه‌ڵ هه‌ردوو هاورێم " ڕه‌وه‌ند حسێن و جه‌مال یاد " سه‌یری په‌یكه‌ری دڵمان كرد له سینه‌مای فاملی مۆڵ .\nسیناریۆ و ناوه‌ڕۆكی فیلم\nناوه‌وه‌رۆكێكی واقیعی كۆمه‌ڵگای ئێمه‌یه تا ئێستایش له هه‌ر دوو چینی ده‌وڵه‌مه‌ند و هه‌ژار ئه‌م جیاوازییه ماوه به رێژه‌ی زۆرینه، كه ئاسان نیه كوڕێكی هه‌ژار كچێكی ده‌وڵه‌مه‌ند یان به‌رپرس بخوازی.\nبۆیه ناوه‌ڕۆكه‌كه‌ی به شێوه‌یه‌كی واقیعی بوو .\nتاكه تێبینیم كه هه‌بوو دوو جار له ناو فیلمه‌كه ده‌نووسرا " دوای چه‌ند ساڵێك " ئه‌مه بۆ من تیبینی ده‌بوایه به‌لایه‌نی كه‌م ساڵه‌كه بنووسرابایه بۆ نموونه له جاری یه‌كه‌م بنووسرابا"20"ساڵ و له جاری دووه‌م بنووسرابایه "حه‌وت " ساڵ، چونكه جیاوازییه‌كان ئه‌وه‌نده ساڵ بوون.\nكامێره و تۆماركردنی\nبه جیددی كار و ماندبوون زۆر به فیلمه‌كه‌وه دیار بوو، چونكه هه‌م له هه‌ڵبژاردنی شوێنی تۆماركردنه‌كان و هه‌م نیشاندانی سروشتێكی دڵگری كوردستان و هه‌م شێوازی تۆماركردنه‌كه‌ی، من وه‌ك بینه‌رێك كه شاره‌زاییم نیه، به‌ڵام زۆر دڵخۆشی كردم.\nسه‌ركه‌وتنی فیلمه‌كه له‌وه‌وه‌یه كه ئه‌كته‌ره‌كان كه‌سانی دیار پڕ ئه‌زموون بوون له هه‌مووی جوانتر ئه‌كته‌ره سه‌ره‌كییه‌كان ڕۆڵێكی جوانیان ئه‌دا كرد تایبه‌ت "هه‌ڵویست و نازدار " كه دوو كه‌س بوون یه‌كه‌مین جاره ڕۆڵ ده‌گێڕن یه‌كیان هونه‌رمه‌ندی گۆرانیبێژه ئه‌وی تریان وه‌ك كاره‌كته‌ری " مۆده " ناسراوه رۆڵێكی پێرفێكتیان بینی.\nبه‌پێی هه‌ندێ قسه تێچووی ئه‌م فیلمه "500"هه‌زار دۆلاره واتا "50"ده‌فته‌ر دۆلاره، ئه‌وه‌ی ئه‌مڕۆ تیبینیم كرد له سه‌یركردن و چوونی خه‌ڵك بۆ ئه‌م فیلمه دڵخۆشی كردم كه رۆژانه ته‌نها له فامڵی مۆڵی شاری هه‌ولێر، كاتژمێره كانی(9،7،5،3)په‌خش ده‌كرێت له هۆڵێك كه "150" كه‌س ده‌گرێت تكیت بۆ یه‌ك كه‌س"12"هه‌زار دیناره جگه له ڤی ئای پی كه‌نزیك "30"كه‌س ده‌گرێت به شێوه‌ی ئاسایی هه‌مووی له‌سه‌ر "12" هه‌زار حیساب بكه‌ین و كه ماوه‌ی 1٤ رۆژ به‌رده‌وام ده‌بێت داهاته‌كه‌ی به‌س له هه‌ولێر ـ فاملی مۆڵ به‌گشتی نزیك (10)ده‌فته‌ر دۆلار ده‌بێت باس له‌وه ناكه‌ین سه‌دا چه‌ندی بۆ سینه‌مایه.\nفیلمی رساله‌ی پێغمبه‌ر كه كرا ئینگلیزی تێچووی 10ملیۆن دۆلار بوو به‌ڵام داهاتی 100ملیۆن دۆلار بوو، بۆ چونكه ئه‌و وڵاتانه هونه‌رمه‌ندانی خۆیان هان ده‌ده‌ن .\nلێره‌وه به گرنگی ده‌زانم به شێوه‌یه‌كی به‌رنامه بۆدانراو حكوومه‌ت ته‌ركیز بخاته سه‌ر دراما و فیلم و پڕۆژه‌ی هاندان ده‌ست پێبكات قۆناغی یه‌كه‌م هانیان بده‌ین و له داهاتووی نزیك ده‌توانن به پێ هۆشیاری كۆمه‌ڵگا و گرنگیدانی سه‌رۆكی هه‌رێم و سه‌رۆكی حكوومه‌ت و حزبه سیاسیه‌كان خۆیان بچن بۆ سینه‌ماكان بۆ هاندانی فیلمه باشه‌كان بۆ ئه‌وه‌ی وه‌ك ڕێكلامێك خه‌ڵكیش رووی تێبكات كه ئه‌مه‌ش ده‌بێته هاندانێك .\nكه له ئاینده ئه‌م فیلم و درامایانه خۆیان نه‌ك داهات بگره ژیانێكی باشیش بۆ هونه‌رمه‌ندان وه‌ك دونیا دابین ده‌كات.\nئه‌مرۆ په‌یكه‌ری دڵ، دڵی خۆش كردم، شانۆكانی كارۆخ ئیبراهیم حه‌كیم به‌رده‌وام ئاسووده‌م ده‌كات، كه هه‌میشه به كارۆخم گوتووه من ئاماده‌م گه‌سك له سه‌ر ستێج بده‌م له پێناو زیندووكردنه‌وه‌ی شانۆ و فیلم و دراما .\nن/ سیروان گه‌ردی\nبڕیار لە سەر درێژکردنەوە یان کۆتایهاتنی قەدەغەی هاتوچۆ دەدرێت\nسودەکانی خواردنی کاردی بزانه\nپسپۆڕان نهێنی هێرشی ڤایرۆسی كۆرۆنایان ئاشكراكرد\n(27) ی ئادار رۆژی جیهانی شانۆ\nخانمه هونه‌رمه‌ندێكی كورد كۆچی دواییكرد\nبه هۆی كۆرۆناوه نمایشی شانۆگه‌ری پاسه‌وان دواخرا\nكۆییه‌كان خه‌ڵاتی ئاڵتونیان له شانۆدا به‌ده‌ستھێنا\nدووشەممە, خاکەلێوە 30, 2020 - 18:58


- مهر ۰۴, ۱۳۹۲\nهەڵاڵەبرمە گری گری... .\nلە هەورامان و ناوچەکانی درواسێی هەورامان بە گوڵی شلێرە دەڵێن هەڵاڵەبرمە. لەنێو گەلانی ئێرانی کۆندا ئەو گوڵە ڕێزێکی زۆری بووە و تەنانەت لە تاق‌وەسانیشدا ئەو گوڵە لە پەراوێزی تاقە گەورەکەدا و لەژووری سەری شاوە دەبینرێت. دەڵێن کاتێک کە سیاوەش دەکوژرێت، ئەو گوڵە لەوێ بووە و ئەو ڕووداوەی دیتووە بۆیە هەموو ساڵێک کە دێتەوە بە گریانەوە دێتەوە. هەڵبەت ئەو چیرۆکە خوێندنەوەیەکی پاش ئیسلامیشی هەیە و ئێستا لە ناوچەکەدا دەڵێن کە ئەو گوڵە بۆ حەزرەتی حوسەین دەگریێت:\nهەڵاڵەبرمە گری گری....حەسەن و حوسێن کوژران بە تیغی کافری.\nڕەگی وشەی هەڵاڵە برمە هەمیشە بۆم جێی پرسیار بووە کە لە کوێوە هاتووە. وشەی هەڵاڵە وشەیەکە کە تا زمانی پەهلەوی شوێنی دەگیررێت بەڵام گەڕان بەدوای ڕەگی وشەی برمەدا گێژی دەکردم، بەتایبەت لەبەر ئەوەی کە ئەو وشەیە بە (برایمە) و (برنگە)یش گۆ دەکرێت.\nبەدوای ڕەگێکی هیندوئورووپاییدا دەگەڕام کە زۆر بە ڕێکەوت ڕەگی *Brahm بە واتای گریانم دیت. مەکەنزی ئەو ڕەگەی لەنێو زمانی پەهلەویدا بە (برام-) تۆمار کردووە و .... ئیتر گرێ کوێرەکە کرایەوە.\nمن لە زمانی کوردیدا سێ وشە شک دەبەم کە لەو ڕەگەوە وەرگیرابن: پڕمە، برمەبرم و هەڵاڵەبرمە.\n· پڕمە وەکوو ناوی دەنگی گریان: پڕمەی گریان.\n· برمەبرم، بە نەختێک جیاوازییەوە لە پڕمەپڕم. ئەم وشەیە بۆ دەنگی گریانی ناڕوون بەڵام بەرز بەکار دێت.\n· هەڵاڵە برمە.\nبەیتی شێخ مەند و شێخ ڕەش\n- آذر ۱۹, ۱۳۹۳\nبەیتی شێخ مەند و شێخ ڕەش ماڵی شێخ جافر، کە بنەماڵەیەکی خاوەن نان و خوانن، میواندارن و دەستێکیشیان بە هەژارانەوەیە. شێخ مەند کوڕی شێخ جافرە و کوڕێکی ڕێکوپێکی نێو هۆزە. ماڵی شێخ جافر لەگەڵ ئامۆزاکانیاندا نێوانیان ناخۆشە و شێخ ڕەش و شێخ هادی بەدوای شەڕ هەڵگیرساندن و ئاژاوە پێ گێرانیانن. ماڵی شێخ جافر، سێ میوانیان هاتووە بە ناوی خاڵەند، خدر و ئەلیاس. شێخ جافر داوا لە مەند دەکات کە ئەسپەکانیان بلەوەڕێنێت، مەند گوێ لە قسەی بابی دەگرێت بەڵام دەبینێت هەموو گیای بەهار خەریکی زیکرن و جێگایەک بۆ پەت و سینگ داکوتان خاڵی نابینێت. ئەسپەکان بە برسی دێنێتەوە ماڵ. لە سەر داوای باوکی دیسان دەیانباتەوە بۆ لەوەڕ و دیسان بە هەمان شێوە بە برسی ئەسپە بۆرییەکان دێنێتەوە ماڵ. شێخ جافر سێ جاران بە مەند دەڵێت و مەند سێ جاران ئەسپەکان دەبات و ناتوانێت بیانلەوەڕێنێت و بە برسی دەیانهێنێتەوە: ئاودێری دە دێمەکاران! شێخ جافر بابی فەقیر و هەژاران، شێخ جافر سێ میوانی دەهاتن لەوان میوانی دە خاسە ڕۆڵە مەندە مەندەی دە دوڕناسە، ئەوان میوانانە بۆ بابی خۆت بناسە. بابە یەکیان خاڵندە، یەکیان خدرە، ئەوی دی ئەل\nبە هاوڕێیەتی و هاوکاریی کاک عەتا وەلەدی، بڕیار وایە کە تا ئەوێ کە دەستمان بگات، شیعرەکانی سەید یاقۆی ماهیدەشت لە سەرچاوە جۆراوجۆرەکاندا پێکەوە بەراورد بکەین و وردەوردە لەم وێبلاگەدا بیخەینە بەر چاوی ڕەخنەگرانەی خوێنەران و پاش ئەوە، ئامادەی چاپی بکەین. لێرەدا وەکوو بەرکوڵێک لە دیوانەکەی، شیعرێکی دیوانە کۆکراوەکەی موحەممەد عەلی سوڵتانی بە بێ بەراورد و دەستکاری، دێنینە سەر ڕێنووسی ئیمڕۆیی زمانی کوردی. دڵە دامەنی، دڵە دامەنی هەی دڵ گیروەردەی حەڵقەی دامەنی هەر کام مەوینی، هەر ناکامەنی هەر کار مەکەری، هەر بەدنامەنی من هەر دەوا کەم، تۆ هەر زامەنی تو تاکەی نە فکر سەودای خامەنی؟ **** هەرگز خیاڵت ساتێ جەم نییەن پای غوسە و خیاڵ لەلات کەم نییەن چو دنیا دەست وە یەکدەم نییەن سوراحیت نە سەوت زیر و بەم نییەن هەر کار مەکەری، هەر بەدنامەنی تو تاکەی نە فکر سەودای خامەنی؟


فانتازیا؛ دەستەواژەیەکە، لە ئەدەب و هونەردا زۆر بەکار دەهێنرێت، بە واتای بۆچوونی ناباو و خەیاڵاوی و دوور لە واقیعی ژیان. پشت بە شتی نامۆ و کەسایەتیی لەڕادەبەدەر بەتوانا و جادوویی و کارەکتەری ناواقیعی دەبەستن.\nزۆر جار رووداوەکان و کەسانی ناو رۆمان و چیرۆکەکان، لەناو فەزایەکی وەهمیی خەیاڵاویدا دەسووڕێنەوە. لە کولتووری کوردیشدا لەو جۆرە چیرۆکە خەیاڵاوییانە زۆرن؛ پیاوە ئازاکان کە بەگژ ئەژدیها و ماری حەوت سەر و دێوودرنج و جادووگەرەکاندا دەچنەوە و سەردەکەون بەسەریاندا، یان حەوت شەو و حەوت رۆژ بە بێ خەوتن و خواردن هەر شەڕی کردووە. لە ئەدەبیات و میتۆلۆجیای سەردەمی ناوین، سەدان چیرۆک و کەسایەتی لەو جۆرە هەن، لەئێستاشدا بە سەدان کارەکتەر و فیلم و ئەنیمەیشنی لەو جۆرە فانتازیاییانە هەن و باون لە ئەدەبیات و هونەرەکاندا. ئەو خەیاڵاتانە، لە بوارەکانی ئەدەب و هونەردا، دەکەونە نێو خانەی داهێنانەوە، بەڵام ئەگەر هاتوو ئەو جۆرە فەنتازیایە رێگەی هەڵە کرد و رۆیشت و جێگیر بوو لە زهن و ئاوەزی کەسانی سیاسی و دەسەڵاتداردا؛ ئەوا توانا و وزەیەکی لەڕادەبەدەری لە وەهم و خەیاڵ لا دروست دەبێ، وا هەست دەکات بە تواناکانی خۆی چارۆگەی کەشتییەکەی دەگۆڕێ نەک وزەی با، خۆی لێ دەبێتە پاڵەوانی داستانەکان.\nئەو جۆرە سیاسییانەی کە فەنتازیا لە هزریاندا جێگیر بووە، وا هەست دەکەن تەنها تواناکانی خۆیان دەیانگەیەنێتە ئامانج و مەرامەکانیان، دووردەکەونەوە لە واقیعیبوون، وردە وردە خەیاڵ و وەهمەکانیان لا دەبێتە واقیع و باوەڕیان پێ دەکەن و گوێ بۆ هیچ کەسێ ناگرن ئەگەر رای جیاوازی هەبێ، ئەو کەسانە دەخەنە بەرەی دوژمن و دژ بە خواست و مەرامەکانیان، هەر ورتەیەکیش بە دژایەتی و پیلان لەقەڵەم دەدەن، هەر بۆیە پشت بە کەسانی تر نابەستن و پەنا دەبەنە بەر ئەستێرەناسان و فاڵچییەکان بۆ ئەوەی چارەنووسیان پێ بڵێن.\nیەکێک لە هۆکارە سەرەکییەکانی دروستبوونی ئەو جۆرە فانتازیایە، پیاهەڵدانی بەردەوام و پەروەردەی نائاسایی و ناڕاستە کە ئەو کەسایەتییانە پایەی تایبەتییان هەیە و لە خواوەندەوە بۆیان دەستنیشان کراوە، هەندێ جاریش دەگەڕێتەوە بۆ ناواقیعیی ئەو کەسایەتییە و هەموو هەوڵێکی بۆ ئەوەیە ناوی لە مێژوودا تۆمار بکرێ وەک یەکێک لە پیاوە دەگمەنەکانی سەردەمەکەی.\nفانتازیای سیاسی، وا لە کەسە سیاسییەکە دەکات خۆی لە هەموو کەس بەڕاستتر بزانێ، وەهمەکانی ئەوەندە قەبەن، بیرکردنەوەی واقیعیانە لەدەستدەدات، ئەگەر مەرامەکانیشی نەهاتنەدی؛ ئەوا هۆیەکان دەخاتە پاڵ کەسانی تر و رووداوەکانی دژ بەو. نموونەشمان زۆرە، هەم لە ئێستای خۆماندا و هەم لە سەردەمە جیاوازەکان و وڵاتانی دنیا. هەر کەسێ واقیع نەبینێ و هەڵسەنگاندنی راستی بۆی نەبێ، ئەوا رۆژێک دێت کەسانێکی واقیعیی بەئاگای بهێنێتەوە و پێی بڵێ تۆ ئەو کەسە ئازایە نەبوویت و تەنها وەهمێک بوویت و لە قەڵای هەڵۆکانەوە دایدەبەزێنن بۆ ناو قەفەزی باڵندە ماڵییەکان.


ئه‌بو عه‌لى به‌سڕى:هیچ خواستێكم نییه بۆ وه‌رگرتنى پۆستى جێگرى سه‌رۆكى ده‌سته‌ى حه‌شدى شه‌عبى\nالأربعاء 22 كانون ثاني 2020 - 16:45\nئه‌بو عه‌لى به‌سڕى سه‌ركرده له‌حه‌شدى شه‌عبى سه‌رله‌نوێ ئه‌و هه‌واڵانه‌ى به‌نادروست نابرد كه‌باس له‌ڕاسپاردنى ده‌كه‌ن بۆ پۆستى جێگرى سه‌رۆكى ده‌سته‌ى حه‌شدى شه‌عبى واته جێگره‌وه‌ى شه‌هید ئه‌بو مه‌هدى موهه‌ندیس.\nبه‌سڕى كه‌له‌ئێستادا له‌پۆستى بریكارى جێگرى سه‌رۆكى ده‌سته‌كه‌دایه،ئه‌مڕۆ چوارشه‌ممه به‌ئاژانسى هه‌واڵى عێراقیه(اه‌ع) ڕایگه‌یاند كه"تاوه‌كو ئێستا هیچ بڕیارێك ده‌رنه‌كراوه له‌باره‌ى ڕاسپاردنى به‌ئه‌ركى جێگرى سه‌رۆكى ده‌سته‌كه،دووپاتیشیكرده‌وه ئاماده‌یه ئه‌و به‌رپرسیارێتییه هه‌ڵبگرێت سه‌ربارى ئه‌وه‌ى هیچ خواستێكى له‌و باره‌وه نییه".\nوتیشى"به‌و پێیه‌ى من یاریده‌ده‌رى جێگرى سه‌رۆكى ده‌سته‌ى حه‌شدى شه‌عبییم به‌رده‌وامین له‌كۆبوونه‌وه جیاوازه‌كاندا له‌گه‌ڵ سه‌ركرده ولیواكانى حه‌شدى شه‌عبى له‌پێناو به‌رده‌وامیدان به‌و به‌رنامه‌یه‌ى له‌سه‌رده‌مى شه‌هید ئه‌بو مه‌هدى موهه‌ندیس پلانى بۆ دانرابوو".\nئه‌وه‌یشى خسته‌ڕوو"فالح فه‌یاز سه‌رۆكى ده‌سته‌ى حه‌شدى شه‌عبى له‌كاتى سازكردنى كۆبوونه‌وه‌یه‌ك ئه‌وه‌ى ڕاگه‌یاندووه كه‌پاڵێوراوى پۆستى جێگرى سه‌رۆكى ده‌سته‌ى حه‌شدى شه‌عبى له‌ڕۆژانى داهاتوودا یه‌كلایی ده‌بێته‌وه:.\nده‌سته‌ى حه‌شدى شه‌عبى ئه‌و هه‌واڵانه‌ى هه‌ندێك له‌ده‌زگاكانى ڕاگه‌یاندن وپێگه‌كانى تۆڕه كۆمه‌ڵایه‌تییه‌كان ڕه‌تكرده‌وه له‌باره‌ى ده‌ستنیشانكردنى جێگره‌وه‌ى شه‌هیدى فه‌رمانده حاجى ئه‌بو مه‌هدى موهه‌ندیس.\nده‌سته‌كه،ئه‌مڕۆ چوار شه‌ممه له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه (اه‌ع)كه‌وتووه دووپاتیكرده‌وه "سه‌رتا پاى ئه‌و هه‌واڵانانه دوورن له‌ڕاستییه‌وه ،سه‌ر له‌نوێ داواى له‌ده‌زگاكانى ڕاگه‌یاندن وسه‌رجه‌م ڕاگه‌یاندنكاران كرد پشت به‌سه‌رچاوه فه‌رمییه‌كانى حه‌شدى شه‌عبى ببه‌ستن بۆ بڵاوكردنه‌وه‌ى ئه‌م هه‌واڵ وزانیارییانه".\nجێ ئاماژه‌پێكردنه هه‌ندێك له‌ده‌زگاكانى ڕاگه‌یاندن باسیان له‌وه‌كرد كه‌ئه‌بو عه‌لى به‌سڕى له‌كۆبوونه‌وه‌ى ڕاوێژى ده‌سته‌ى حه‌شدى شه‌عبى به‌جێگره‌وه‌ى شه‌هید ئه‌بو مه‌هدى موهه‌ندیس ده‌ستنیشاكراوه.\n1.حه‌شدى شه‌عبى شكست به‌پیلانێكى تیرۆرستى بۆ به‌ئامانجگرتنى شارى موسڵ ده‌هێنێت\n2.ده‌زگاى دژه‌تیرۆر 4 تیرۆرستى داعش ده‌ستگیر ده‌كات\n3.هاوپه‌یمانى نێوده‌وڵه‌تى سێ ئه‌شكه‌وتى داعش له‌شارۆچكه‌ى دوزخورماتوو وێرانكرد\n4.وه‌زاره‌تى به‌رگرى گۆڕانكارى له‌هه‌ندێك له‌به‌ڕێوبه‌رایه‌تییه‌كانى ده‌كات


ڕاگرتنی پرۆسەی خوێندن لەهەرێمی کوردستاندا لە نێو ناوەندەکانی خوێندن تا 7-1-2021 و بەردەوامیدان بە خوێندنی ئەلیکترۆنی و ئـۆنلاین کاردانەوە و نیگەرانی لای بەشێک لە مامۆستایان و خوێندکاران لێکەوتۆتەوە.\nفازڵ عەزیز مامۆستای ئامادەیی کەسنەزانی ئێواران سەبارەت بە کێشە و گرفت و نیگەرانیەکانیان لەمەڕ پرۆسەی خوێندن و بڕیارەکانی لیژنەی باڵای رووبەڕووبوونەوەی ڤایرۆسی کۆرۆنا بۆ دەنگی ئەمەریکا گووتی" زیاتر تاکید لەسەر وەزارەتی تەندروستی دەکرێت ئێمە مامۆستاینە وەکو لیژنە بانگ ناکرێین و بڵێن مامۆستا ڕای ئێوە چییە؟ پرسمان پێ نەکراوە بڵێن چ پرۆژەیەک باشە بیکەین و ئایا دەتوانین ئەو قوتابیانە بهێنینە مەکتەبێ ؟ بەڵام نا شتی وایان نەکردووە، کۆرسی دووەمیش ئەگەر رەوشەکە ئـاسایی بێتەوە ئەوا لەوانەیە بە یەک وەرزی ساڵەکە بەرێ بکەین، تەمەنای ئـەوە دەکەین بچینە قوتابخانە و تازە تەواو چارەسەرەکە ئـەوەیە بە رێکاری تەندروستی بتوانین ئەم جارە وانە بە قوتابیەکانمان بڵێین، ئەگەر موچەکەش مانگانە سی رۆژ جارێک بدرێت کێشە نابێت بچینەوە قوتابخانە و بە خۆماندوبوونێکی زۆرەوە وانە بە قوتابیەکانمان بڵێین."\nسەبارەت بە کێشە و گرفتەکانی بەردەم خوێندکاران لە نێو ناوەندەکانی خوێندن و ئەم شێوازە خوێندنەی ئۆنلاین و ئەلیکترۆنی، شاکیۆ حەمەدەمین قوتابی قۆناغی دوازدەی ئامادەییە وەها بۆ دەنگی ئەمەریکا دەڵێت" قوتابی هەبوو دەمامکی نەدەبەست و بە ئارەزووی خۆی دەهاتە مەکتەب، ئێستاش هەموو بووەتە ئۆنلاین و بە ئۆنڵاینیش هێل خاوە وەکۆ دەوام و مامۆستای خۆمان نییە و بە جوانی لە وانەکە تێناگەین، هیوادارین حکومەت خەمێک لەو رەوشە بخوات و دەوامەکە دەست پێبکاتەوە."\nپاش ئەوەی کاربەدەستانی وەزارەتی ناوخۆ و پەروەردە و تەندروستی و بەرپرسانی یەکە ئیداریەکان و پارێزگاکان و لیژنەی باڵای رووبەرووبوونەوەی کۆرۆنا کۆبوونەوە و ڕاپۆرتێک لەمەڕ رەوشی تەندروستی خرایەڕوو، چەند بریارێک دەرکران لەوانەش دەوامی قۆناغەکانی یەک و دووی بنەڕەتی و دوازدەی ئامادەیی (حکومی، ناحکومی) تا رۆژی 7ی 1ی 2021 ڕادەگیرێت و سەرلەنوێ هەڵسەنگاندن بۆ رەوشی تەندروستی دەکرێت هەروەها بۆ قۆناغی 3ی بنەڕەتی تا 11 ئامادەیی (حکومی ، ناحکومی)\nبەشێوەی ئەلیکترۆنی لەخوێندن بەردەوام دەبن.\nسەبارەت بە هۆکاری دواخستنی پرۆسەی خوێندن لە هەرێمی کوردستاندا،\nدکتۆر خالس قادر بەڕێوەبەری گشتی دیوانی وەزارەتی تەندروستی حکومەتی هەرێمی کوردستان بۆ دەنگی ئەمەریکا ڕایگەیاند " کۆرۆنا تاوەکو ئێستا لە بڵاوبوونەوەی فراوانی بەردەوامە لەناو کۆمەڵگا هەرچەندە کەمتر بووە بەراورد بە چەند هەفتەی پێشوتر، مەترسیمان هەیە لەو مانگە لەگەڵ زیاتر دابەزینی پلەی گەرمی زستان جارێکی تر حاڵەتەکان زیادبێتەوە، جا بۆ ئەوەی بتوانین ئەو فەترەیەی کە ماوە بەسەلامەتی بەرێ بکەین بریاری ئـەوە درا بۆ مانگێکی تر خوێندن دوابخرێت."


پرسیارێک لەرۆحی گۆڕانەوە!\nدوەم: هەرکات ئەندام و لایەنگرانی حیزب لە پرسە هەستیارەکان بێ دەنگ بون ئیدی بە دەستی خۆیان خەرمانی رەنجی خۆیان دەسوتێنن.\n6 پەرلەمان ماڵی یەکەمی پارتی!\n7 ڤالانتاین، عەبدوڵا ئۆج ئالان


کاروان عەلی شامار14/8/2019 600 جار بینراوە\nسەرنجێک لەسەر وێنەی مام جەلال و پێشنیارێک بۆ کوڕەکانی!\nچەن رۆژێکە بەشێک لە میدیاکانی سلێمانی وەک پیشەی ھەمیشەییان لە بلاوکردنەوەی تەخوین و ناشرینکردنی شاری ھەڵمەت و قوربانی دەستیان نەپاراستوە! سلێمانی رۆژگارێک چەقی پێشکەوتن بووە، لە ھەموو بوارەکانی ژیاندا پێشەنگ بووە، لێ بەشێک لەمیدیاکان بەئاشکراو رۆژی روناک بەپلانو دەستی لایەنێکی دیاریکراو چاوگی تێکدان و ناشرینکردنی شارەکەن، بەمەش زیانی گەورە بەر شارەکە بەرکەوتووەو پاشەکشەیەکی بەرچاوی لەبوارەکانی (ئابوری و رۆشنبیری و سیاسیدا) بەخۆوە بینیوە، وێنایەکی وا خراپی ناوچەکە نیشاندراوە تەنانەت توریست و دیپلۆماتەکانیش بەترسەوە سەردانی دەکەن.\nھەڵواسینی وێنەی مام جەلال لە دەروازەی زانکۆی سلێمانی نرخاندنێکی کەمە لەپای ئەو ھەوڵ و دلسۆزیەی کە بۆ زانکۆ و شارەکە ھەیبووە، مام نەبوایە ئێستا زانکۆی سلێمانی وجودی نەبوو وە گەر ئەوە زیادەڕەوی بێ ئێستا رانکینی زانکۆکە بەوجۆرە نەبوو!\nمام سیمبول و شکۆی نەتەوەیەک بوو برواناکەم ھیچ سەرکردەیەک لە رۆژھەلاتی ناوراستدا ھێندەی مام لەخەمی بەرەوپێشچونی وڵات و زانست و زانیاریدابوبێ، ئەوەندەی پێرەوایە کە پەیکەرێک یاخود وێنەیەکی لە شوێنێکی گشتیدا دابنرێ.\nپێویستە میدیاکانی سلێمانی پیشەیی و بابەتیانە کاربکەن و نەبنە عامیلی پاشەکشەی زیاتری شارەکە، بارتاقای سەدان جار زیاتر لە وێنەکانی مام، وێنەی سەرکردەکانی تر لەنێو وەزارەت و شوێنە گشتیەکان و دامودەزگاکانی تری پایتەختدا ھەلواسراون کە بەنیو ھێندەی مام لە لەخەمی دۆزی کوردو مەعریفەدا نەبون. کەچی ھیچ میدیاو کەس و لایەنێک باسیان ناکا!\nخولاصە، بەداخەوە غەدرێکی گەورە لە مام کراوەو وەک پێویست نەتوانراوە تێزەکانی بکرێت بە مەنھەج و لەنێو زانکۆکانی کوردستان بخوێنرایە، کردنەوەی زانکۆیەک بەناوی مام جەلال و دانانی وانایەک بەناوی مامجەلالناسی کارێکی ئەوەندە گران بوو کە تا ھەنوکە نەکراوە؟! حەق وایە کوڕانی مام کاری گەورەتر لەھەگبەیاندابوایەو لەھەولی کردنەوەی زانکۆو تێوریزەکردنی ھزری مامدا بونایە، دید و کاریزمای ئەو لە رووی میانڕەوی و چارەسەری کێشە مێژویی و ھەڵواسراوەکانی نێوان ھەرێم و بەغداو پێکەوەژیانی ئاشتیانەی نێوان پێکھاتەو کلتورو مەزھەبە جیاوازەکان لەناوچە دابڕێنراوەکان و تەکبیری یەکریزی و چارەسەری دۆزی کوردو پلانی ئایندەی کوردستانی تێدا بخوێنرایە تا نەوەی داھاتوو بەو تێزانە ئاشنابن و سودیان لێوەرگرتایە!


ترامپ، گومان لەسێبەرەکەی خۆی – Standard Kurd\nلەلایەن ستاندار Posted on ئه‌یلول 14, 2019 479 جار بینراوە 0 سەرنج\nئێستا ھەمووی تێگەیشتوە کە ترامپ کەسێکی دەوێت دەوری پێ بدات کە پێی بڵێ ٢+٢= بە ٢٢ .! ترامپ تاقەتی نیە کەس پێی بڵێ پشتی چاوت کلی پێوەیە، یان ڕێ و شوێنی نیشانبدات. ھیچ کابینەیەکی پێشووی ئەمریکی وەک کابینەکەی ترامپ پر سپڕایسی سەیر نەبووە، لەپڕ یەکێک دەڕوا یەکێکیتر دێتە شوێنی. ئێستا گەیشتۆتە ئەو دۆخەی کە ” مایک پێنس ” جێگر ڕاڕایە، چۆن ھاوڕابێت لەگەڵ ھەڵسوکەوتەکانی ترامپ.\nبڵاوکراوەی پێشووهاوشێوەو لەیەك چوونی فەرمانڕەوایی لەنێوان هەرێمی کوردستان و وڵاتی زیمبابۆی\nبڵاوکراوەی نوێترحوکمەتی عێراق: بارەگاکانی پارتی لەکەرکوک موڵکی دەوڵەتن


ئەردۆغان: له چه‌ند ڕۆژی داهاتوودا هێرشه‌كانیان بۆ سه‌ر خۆرهه‌ڵاتی فوڕات ده‌ستپێ\nبه‌غدا و هه‌رێم له‌سه‌ر هه‌نارده‌كردنه‌وه‌ی نه‌وتی كه‌ركووك ڕێككه‌وتن\nکۆمەڵی ئیسلامی و گۆڕان جەختیان لە پەرەپێدانی پەیوەندییە دوو قۆڵییەکانیان کردەووە\nله سه‌ره‌تای شه‌ڕی داعشه‌وه زیاتر لە نیو ملیۆن کەس عێراقیان جێهێشتووە \nدادگاد دادی ئه‌وروپا داوایەکی سه‌رۆكی پێشوتری میسر رەتدەکاتەوە\nچه‌مچه‌ماڵ.. به‌هۆی نه‌بونی ستافه‌وه 6 ساڵه بینای خانه‌ی به‌ساڵاچوان نه‌كراوه‌ته‌وه\nبینای خانه‌ی به ساڵاچووان له سنووری قه‌زای چه‌مچه‌ماڵ ماوه‌ی شه‌ش ساڵه به سه‌رجه‌م پێداویستییه‌كانییه‌وه دروست كراوه، له‌گه‌ڵ ئه‌وه‌ی ژماره‌یه‌كی به‌رچاو له كه‌سانی بێسه‌رپه‌رشت و پاشماوه‌كانی ئه‌نفال و شه‌هیدان له سنووره‌كه‌دا هه‌ن، به‌ڵام به هۆی نه‌بوونی ستاف و دانه‌مه‌زراندنی فه‌رمانبه‌ره‌وه نه‌توانراوه سوودی لێ وه‌ربگیرێت.\nبه گوێره‌ی زانیارییه‌كانیش تا ئێستا به‌هۆی نه‌بوونی ستافی پێویسته‌وه له‌و خانه‌یه ژماره‌یه‌ك له كه‌سانی بێسه‌رپه‌رشت و به‌ساڵاچوو له سنووره‌كه‌دا ڕه‌وانه‌ی خانه‌كانی به‌ساڵاچووان له هه‌ولێر و سلێمانی كراون.\nبه‌ڕێوه‌به‌ری چاودێری و گه‌شه‌پێدانی كۆمه‌ڵایه‌تیی چه‌مچه‌ماڵ به په‌یامی ڕاگه‌یاند: چه‌ندین جار داوایان له هه‌ریه‌ك له پارێزگای سلێمانی و وه‌زاره‌تی كار و كاروباری كۆمه‌ڵایه‌تی كردووه كه ژماره‌یه‌ك فه‌رمانبه‌ر بۆ بیناكه دابمه‌زرێنن، به‌ڵام تا ئێستا هه‌وڵه‌كانیان بێ ئاكام بوون.\n539 جار خوێندراوەتەوە\nکۆمەڵی ئیسلامی و گۆڕان جەختیان لە پەرەپێدانی پەیوەندییە دوو قۆڵییەکانیان کردەووە...\nله سه‌ره‌تای شه‌ڕی داعشه‌وه زیاتر لە نیو ملیۆن کەس عێراقیان جێهێشتووە ...\nپەیام ناوەڕۆکی کۆبوونەوەکەی گۆڕان و پارتی ئاشکرا دەکات...\nهه‌ولێر.. شاندنی پارتی و بزووتنه‌وه‌ی گۆران كۆبوونه‌وه...\nبه‌رنامه‌ی پێدانی كاره‌بای موه‌لیده ئه‌هلییه‌كان گۆرانكاری به‌سه‌ردا دێت...\nكه‌شناسی: شه‌پۆلێكی بارانبارین روو له هه‌رێم ده‌كات و سێ رۆژ به‌رده‌وام ده‌بێت...\nسه‌ندیكای رۆژنامه‌نووسان: خه‌ریكه فریای كه‌یسی رۆژنامه‌نووسان ناكه‌وین...\nزه‌وییه به نرخه‌كانی سه‌نته‌ری كه‌لار به‌ناوی پڕۆژه‌وه به كه‌سانی حزبی ده‌درێن...\nدوو مانگه مێردمنداڵێكی دانیشتووی كفری به‌مادده‌ی دووی تیرۆر ده‌ستبه‌سه‌ره...\nقوتابیانی په‌یمانگای ته‌كنیكی ده‌ربه‌ندیخان بایكۆتی خوێندنیان كرد...\nپارێزگاری كه‌ركوك: لابردن و مانه‌وه‌ی خاڵه گومرگییه‌كان په‌یوه‌سته به به‌غداوه...\nوه‌زیری دارایی هه‌رێم هیچ واده‌یه‌كی بۆ لابردنی پاشه‌كه‌وتی مووچه دیارینه‌كرد...\nلێكۆڵینه‌وه له هۆكاری ئاگرگرتنی بازاڕی قه‌یسه‌ریی كه‌ركووك نه‌گه‌یشتووه‌ته ئه‌نجام...\nنوێنه‌ری نه‌ته‌وه‌یه‌كگرتووه‌كان سوپاسنامه‌یه‌كی ئاراسته‌ی ئه‌میری كۆمه‌ڵ كرد...\nدوای كۆبوونه‌وه‌یان پارتی‌و یه‌كێتی ڕاگه‌یه‌نراوێكی هاوبه‌شیان بڵاوكرده‌وه...\nهه‌ولێر.. مامۆستا عه‌لی باپیر پێشوازیی له كۆمه‌ڵه‌ی كورته‌باڵاكان كرد...\nئێران ئاشكرایكرد ساڵانه 40 بۆ 50 تاقیكردنه‌وه‌ی مووشه‌كی بالیستیی ئه‌نجامداوه ...\nكۆمەڵ، جگەلە پەیجی پەیام، بە ناونيشانى دیكەوە هیچ هەژمارێكی نییە...\nهه‌ڵه‌بجه.. خێزانێك بۆ ناردنه ده‌ره‌وه‌ی منداڵه نه‌خۆشه‌كه‌یان داوای هاوكاری ده‌كه‌ن...\nله شاری هه‌ڵه‌بجه هه‌ڵمه‌تێكی خوێنبه‌خشین به‌ڕێوه‌چوو...\nسلێمانی.. سه‌رجه‌م كه‌پر و عه‌ره‌بانه‌و چه‌تره‌كانی شه‌قامی سالم لابران...\nئه‌مرۆ گه‌ڕێكی دیكه‌ی دانوستانه‌كانی پێكهێنانی حكومه‌تی هه‌رێم ده‌ستپێده‌كاته‌وه...\nكه‌شناسی: شه‌پۆلێكی دیكه‌ی باران بارین روو له هه‌رێم ده‌كات...\nئاگادارییه‌ك له به‌ڕێوه‌به‌رایه‌تی هاتوچۆی سلێمانییه‌وه بۆ شۆفێران...


شاسوار عەبدولواحید - ویکیپیدیا، ئینسایکڵۆپیدیای ئازاد\nئەمە ژیاننامەی کەسایەتییەکی زیندووە وە ئاماژە بەھیچ سەرچاوەیەک نادات. تکایە یارمەتی بدە بە زیادکردنی سەرچاوە باوەرپێکراوەکان. ئەو دەقانەی کە بەردەوام دەربارەی کەسایەتییە زیندووەکان دەنووسرێن و بە خراپی نووسراون، پێویستە یەکسەر لاببرێن، بە تایبەتی ئەگەر بە نیازی سووکایەتی نووسراون.\nدۆزینەوەی سەرچاوە: "شاسوار عەبدولواحید" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nشاسوار عەبدولواحید قادر ئیبراھیم (لەدایکبووی ٢ی کانوونی یەکەمی ١٩٧٩) دامەزرێنەر و خاوەنی کۆمپانیای نالیا و تەلەڤیزیۆن و ڕادیۆی نالیایە، دەرچووی کۆلێژی ئەندازیاریی زانکۆی سلێمانی، ئێستا خوێندکاری ماستەرە لەھەمان زانکۆ. لە ١١ی ئایاری ٢٠١٧، شاسوار عەبدولواحید وەکو سەرۆکی فەخری یانەی سلێمانی و سەرپەرشتیاری تیپی تۆپی پێی یانەکە دیاریکرا.\nشاسوار عەبدولواحید قادر ئیبراھیم\nوێنەی شاسوار عبدالواحید لەبەردەم کەناڵەکانی ڕاگەیاندن.\n(1979-١٢-0٢) ٢ی کانوونی یەکەمی ١٩٧٩ (تەمەن ٤١ )\nتووی مەلیک، سلێمانی\nبەکالۆریۆس لە ئەندازیاری (زانکۆی سلێمانی) (٢٠٠١–٢٠٠٥)\nسەرۆکی جوڵانەوەی نەوەی نوێ\nچیرۆکی من (بەڵگەفیلم)\nسروە عەبدولواحید (خوشک)\nلە سەرەتای بڕیاری کردنی ڕیفراندۆمەوە شاسوار عەبدولواحید دژایەتی خۆی بۆ ئەو بڕیارە دەرکرد و بە بڕیارێکی ھەڵەی زانی بەھۆی نەگونجای کاتەکەیەوە و پێی وابوو باشترە تا دوو ساڵی تر دوابخرێت ئەوە بوو لەگەڵ نزیک بوونەوەی کاتی ڕیفراندۆم بەرەی «نەخێر لە ئیستادا» ڕاگەیاند و داوای کرد دەنگ بدەن بە نەخێر لە ڕیفراندۆمدا. دواتر قەوارەی نەوەی نوێی دامەزراند و خۆشی سەرۆکی قەوارەی نەوەی نوێیە بۆ ھەڵبژاردنی ٢٠١٨ی پەرلەمانی کوردستان\n١ ڕووداوەکانی ٢٠١٧\n٢.١ سەرەتای ژیان\n٢.٢ کاری بازرگانی نێوان بەغدا و سلێمانی\n٢.٣ گەڕانەوە بۆ خوێندن و کۆچکردن\n٢.٤ خوێندن لەزانکۆ\n٢.٥ پاش خوێندنی بەکالۆریۆس\nلە ٢٩ی کانوونی یەکەم ٢٠١٧ ھێزێکی ئەمنی ھەڵیانکوتایە سەر دامەزراوەی میدیایی نالیا و پەخشیکەناڵەکانی ئێن ئاڕ تییان ڕاگرت و کارمەندەکانیان لەھۆڵێکدا دەستبەسەرکرد. ھەروەھا لەکاتی گەڕانەوەی بۆسلێمانی، شاسوار عەبدولواحیدلەلایەن ئاسایشی فڕۆکەخانەی سلێمانییەوە دەستگیرکرا.\nشاسوار عەبدولواحید لە ساڵی ١٩٧٩ لەگەڕەکی تووی مەلیکی شاری سلێمانی لەدایکبووە، منداڵێکی زیرەک و وریا و بەجووڵە بووە، حەزی کردووە زۆر شت ھەیە بیزانێت، تەلەڤیزیۆن و ڤیدیۆی ھەڵوەشاندووەتەوە و دواتر پێکەوەیناون.\nھەر بەمنداڵی باوکی لەگەڵ خۆی بردوویەتی بۆ کەبابخانەکەی، بەھۆی ئەوەی بەرەبەیان دەچوو لەوێ دەخەوت و لەکاتژمێر ٧ ھەڵیاندەساند بۆ کارکردن، تاوەکو تەمەنی گەیشتە ١٠–١١ ساڵی و لە بەرەبەیانەوە کاری دەکرد.\nلەتەمەنی ١٥ ساڵیدا، لەدووکانەکەی باوکی ھاتەدەرەوە و دووکانێکی یاری ئەلیکترۆنی دانا، ھەرچەندە باوکی حەزی دەکرد کە لەگەڵیدا بەردەوام بێت، بەڵام شاسوار پێی وابوو کەنازانێت دەگاتە کوێ، بۆیە ئەو بڕیارەیدا و خۆشی حەزی لێبوو بەھۆی تەمەنەکەیەوە.\nکاری بازرگانی نێوان بەغدا و سلێمانیدەستکاری\nلە ساڵی ١٩٩٥ کە لە قۆناغی پێنجەمی زانستی بوو، بڕیاریدا واز لە خوێندن بھێنێت و خۆی تەرخان بکات بۆ کارکردن. سەرەڕای دووکانەکە، خەریکی کاری بازرگانی بووە لەنێوان بەغدا و سلێمانی، لەکاتێکدا ڕژێمی بەعس گەمارۆی ئابووری خستبووە سەر ھەرێمی کوردستان.\nلەکاتی باررگانییەکەیدا، بڕیاریدا کە ھەموو سەرمایەکەی بخاتە بازرگانییەکەیەوە، بەڵام دەست بەسەر شتومەکەکەیدا گیرا و مایەپووچ بوو، دواتر دەستی بەکارکردن کردەوە.\nلە سلێمانییەوە ئامێری یاریکردنی ئەلیکترۆنی دەبرد بۆ بەغدا و لەوێشەوە تەلەڤیزیۆنی دەھێنایەوە، لەمانگی ئەیلوولی ١٩٩٦ نزیکەی ١٠٠ ھەزار دیناری سویسری کۆکردووەتەوە، کە ئەو کاتە نرخی خانوویەک ٣٠–٤٠ ھەزار دینار بووە.\nگەڕانەوە بۆ خوێندن و کۆچکردندەستکاری\nپاش چوار ساڵ دابڕان لەخوێندن، لە ساڵی ١٩٩٨ گەڕاوەتەوە بۆ خوێندن و ئەو ساڵەی بە بەخشینی گشتی بڕیوە، لەگەڵ ئەوەشدا بەردەوام بووە لەکارە بازرگانییەکەی. کە لەقۆناغی شەشەمی زانستی بووە، لەکاتی گەشتەکانیدا پەرتووکەکانی لەگەڵ خۆیدا بردووە و کۆششی کردووە، لەئەنجامدا توانی کۆنمرە ٦٤٣ بەدەستبھێنێت.\nساڵی ٢٠٠٠–٢٠٠١، لەبەشی ئەندازیاری بیناکاری لەزانکۆی سلێمانی وەرگیراوە، بەڵام بڕیاریدا کە کۆچ بکات بەرەو ئەڵمانیا، لەمانگی شوباتی ٢٠٠١دا خۆی ڕادەستی پۆلیس دەکات و لەکاتی چاوپێکەوتنەکەدا ڕایگەیاند «ھاتووم لەم وڵاتە بژیم»، بە ١٠ خولەک کۆتایی دێت و لەپاش ٤٠ ڕۆژ مۆڵەتی مانەوەی کاتی وەردەگرێت، پێشتریش بڕیاریدا بوو کە لەماوەی ٢ مانگدا وەڵام وەرنەگرێتەوە دەگەڕێتەوە بۆ ھەرێمی کوردستان.\nلەو کاتەدا باوکی پەیامێکی ڤیدیۆیی بۆ دەنێرێت و داوای لێدەکات خۆی بەئیش و کارەوە سەرقاڵ بکات، پاش ماوەیەک بڕیاردەدات کە بگەڕێتەوە بۆ ھەرێمی کوردستان، ھۆکارەکەشی ئەوەبوو لەدواڕۆژدا دەبێتە ئەندازیار دواتر دەتوانێت زیاتر خۆی پێبگەیەنێت.\nلەمانگی ئابی ٢٠٠١دا گەڕایەوە بۆ ھەرێمی کوردستان، کە ئەو کاتە ھاوڵاتیان ئامادەبوون لەبەرامبەر گەیشتنیان بە ئەڵمانیا ١٠–١٢ ھەزار دۆلار خەرج بکەن.\nوتاری سەرەکی: خوێندنی لیبرال (ڕۆژنامە)\nلە ساڵی ٢٠٠١–٢٠٠٢ دەستی بەخوێندن لەزانکۆی سلێمانی کرد، یەکێک بوو لەخوێندکارە یەکەمەکان کە دواتر بەپلەی پێنجەم خوێندنی بەکالۆریۆسی تەواوکرد. لەپاش دوو ھەفتە لەچوونی بۆ زانکۆ ھاوسەرەکەی ناسیووە و عاشقی بووە، ھاوکات سەرقاڵی کار و بازرگانی بووە.\nلەوکاتەدا ڕێکخراوە خوێندکارییەکانی لایەنە سیاسییەکان سەرقاڵ ھەڵبژاردنی نوێنەری خوێندکاران بوون، شاسوار پێشنیازی بۆ ھاوڕێکانی کردووە کە ڕێکخراوێکی خوێندکاریی بێلایەن دابمەرێنن بۆ نوێنەرایەتی خوێندکاری زیاتر بکات.\nلە ساڵی ٢٠٠٢دا کۆمەڵێک خوێندکاری زانکۆ سەرقاڵ دەرکردنی ڕۆژنامەیەکی دەبن، کە ناوی خوێندنی لیبرالە و بەدوای خاوەن ئیمتیازێکدا دەگەڕێن و داوا لەشاسوار دەکەن کە ئەو وەری بگرێت، لە دوای ژمارە ٢ی ڕۆژنامەکەوە وەکو خاوەن ئیمتیاز دەناسرێت.\nلەپاش ٣ ڕۆژ لەڕووخانی ڕژێمی بەعس لە ٩ی نیسانی ٢٠٠٣دا، شاسوار و ھاوڕێکانی، وەشانی عەرەبی ڕۆژنامەکەیان دەگەیننە بەغدا و لەزانکۆکانی ئەوێدا بڵاویدەکەنەوە، پاش ئەوەی ھەماھەنگی لەگەڵ کەمال خۆشناو سەرۆکی ئەو کاتەی زانکۆی سلێمانی دەکات، لەگەڵ خۆیدا ١٢ مامۆستا و پڕۆفیسیۆر لەزانکۆکانی بەغدا و موستەنسرییە دەھێنێت بۆ زانکۆی سلێمانی.\nپاش خوێندنی بەکالۆریۆسدەستکاری\nدوای ئەوەی لە ساڵی ٢٠٠٥دا بەپلەی پێنجەم خوێندنی بەکالۆریۆس لە بەشی ئەندازیاریی بیناکاری لە زانکۆی سلێمانی تەواو دەکات، لەکۆمپانیای بەرزی بۆ بەڵێندەرایەتی گشتی-سنووردار دەست بەکاردەبێت بۆ ماوەی یەک ساڵ وەکو ئەندازیار کاردەکات، لەپاش یەک مانگ کارکردن توانی ببێتە بەڕێوەبەری ١١ پڕۆژە.\nدواتر دەچێتە ھەولێر و کاری بەڵێندەرایەتی بچووک دەکات و لە گوندی ئینگلیزی کاردەکات، ئەم ئەزموونەی بووە ھۆی ئەوەی لەیاسای وەبەرھێنانی ئەو کاتە تێبگات و بیرۆکەی دروستکردنی پڕۆژەیەکی نیشتەجێبوونی لەسلێمانی بۆ پەیدابوو.\nشاسوار عەبدولواحید لە فەیسبووک\nشاسوار عەبدولواحید ئەزموونی ژیانی دەگێڕێتەوە | ئێن ئارتی ٢\nوەرگیراو لە «https://ckb.wikipedia.org/w/index.php?title=شاسوار_عەبدولواحید&oldid=854820»\nدواجار لە ١٧:٣٢ی ٢١ی تشرینی یەکەمی ٢٠٢١ دەستکاری کراوە\nئەم پەڕەیە دواجار لە ١٧:٣٢ی ٢١ی تشرینی یەکەمی ٢٠٢١ نوێ کراوەتەوە.


Ebrei 1 PEV - عیبرانییەکان 1 KSS\nپایەبەرزی عیسای مەسیح\n1لە سەردەمانی کۆنەوە خودا زۆر جار و بە ڕێگای جۆراوجۆر لە ڕێگەی پێغەمبەرانەوە لەگەڵ باوباپیراندا دواوە، 2بەڵام لەم ڕۆژانەی کۆتاییدا لە ڕێگەی کوڕەکەیەوە لەگەڵمان دوا، ئەوەی دەستنیشانی کردووە وەک میراتگری هەموو شتێک و لە ڕێگەی ئەویشەوە گەردوونی دروستکردووە. 3کوڕەکە تیشکی شکۆی خودایە و بە تەواوی وێنەی کڕۆکیەتی1:3 وێنەی کڕۆکیەتی: مەبەستی لەوەیە کە مەسیح دەربڕینێکی ڕاستەقینەی ناخی خودایە.، هەڵگری هەموو شتێکە بە هێزی فەرمایشتی خۆی، لەدوای ئەوەی پاکسازیی بۆ گوناه کرد لە دەستەڕاستی خودای مەزن لە ئاسمان دانیشت. 4بەم شێوەیە کوڕەکە لە فریشتەکان پایەبەرزتر بوو، بەو ئەندازەیەی ناوێکی بە میرات بۆ مایەوە زۆر لەوان شکۆدارتر.\n5ئایا خودا چ جارێک بە کام لە فریشتەکانی فەرمووە:\n[تۆ کوڕی منی،\nمن ئەمڕۆ بوومە باوکت]1:5 زەبوورەکان 2:7.؟\n[من دەبمە باوکی ئەو و\nئەویش دەبێتە کوڕی من]1:5 دووەم ساموئێل 7:14 و یەکەم پوختەی مێژوو 17:13.؟\n6دیسان کاتێک خودا نۆبەرەکەی دەهێنێتە جیهانەوە، دەفەرموێت:\n[با هەموو فریشتەی خودا کڕنۆشی بۆ ببەن.]1:6 لە وەرگێڕانی یۆنانی بۆ پەیمانی کۆن، دواوتار 32:43.\n7لەبارەی فریشتەش دەفەرموێ:\n[خودا وا لە فریشتەکانی دەکات وەک با بن،\nخزمەتکارەکانیشی وەک بڵێسەی ئاگر.]1:7 زەبوورەکان 104:4.\n8بەڵام لەبارەی کوڕەکە:\n[ئەی خودایە، تەختی تۆ بۆ هەتاهەتاییە،\nگۆچانی شانشینیت گۆچانی دادپەروەرییە.\n9تۆ حەزت لە ڕاستودروستییە و ڕقت لە خراپە بووەوە،\nبۆیە خودا، خودای خۆت لە سەرووی هاوەڵەکانتەوە داینای،\nبە ڕۆنی شادی دەستنیشانی1:9 لە پەیمانی کۆن داود لەلایەن ساموئێلەوە چەورکرا کە هەڵبژاردەی خودایە، ئەم چەورکردنەش وەک نەریتێک بەردەوام بوو بۆ ڕزگاریی خودا. کردیت.]1:9 زەبوورەکان 45:6،7.\n[تۆ یەزدان، لە سەرەتاوە بناغەی زەویت دانا،\nئاسمانیش دەستکردی تۆیە.\n11ئەوان لەناودەچن، بەڵام تۆ دەمێنیت،\nهەموو وەک کراس کۆن دەبن.\n12وەک کەوا دەیپێچیتەوە، وەک بەرگی کۆن دەگۆڕدرێن،\nبەڵام تۆ هەروەک خۆتی، ساڵانی تۆ کۆتایی نایەت.]1:12 زەبوورەکان 102:25-27.\n13ئایا خودا چ جارێک بە کام لە فریشتەکانی فەرمووە:\n[لە دەستەڕاستم دابنیشە\nهەتا دوژمنانت دەکەمە تەختەپێ1:13 بەهۆی ئەوەی پاشا کورسییەکەی بەرز بووە، تەختەیەک لەژێر پێی دانراوە کە وێنەی دوژمنەکانی لەسەر کێشراوە، وەک هێمایەک بۆ خستنە ژێر پێیان. بۆ پێیەکانت]1:13 زەبوورەکان 110:1.؟\n14ئایا هەموویان ڕۆحی خزمەتکارانە نین کە نێردراون بۆ خزمەتی ئەوانەی لە داهاتوو ڕزگاری بە میرات دەگرن؟\nKSS : عیبرانییەکان 1


بەلەم و کەل و پەلەکانی تیپی سەوڵ و کانۆی دوکان سوتێنران · Kurdsport\nدەستپێک/هەواڵ/بەلەم و کەل و پەلەکانی تیپی سەوڵ و کانۆی دوکان سوتێنران\nبەلەم و کەل و پەلەکانی تیپی سەوڵ و کانۆی دوکان سوتێنران\n602 بە خولەکێک دەخوێندرێتەوە\nدوێنێ سێ شەممە لەسەر دەریاچەی دوکان و لەیەکێک لەجێگەکانی (کۆنتێنەر) کەشوێنی هەڵگرتنی بەلەم و کەلوپەلەکانی تیپی سەوڵ و کانۆی یانەی دوکانەو هەڵبژاردەی عێراقە، ئاگرێک کەوتۆتەوەو بەشێک لەکەل و پەلەکان سوتاون.\nمحەمەد فازڵ راهێنەری سەوڵ و کانۆی کچانی هەڵبژاردەی عێراق تایبەت بەکوردسپۆرت ڕایگەیاند: نزیکی ۲٠ بەلەم کەتایبەتە بەیارییەکە و هی هەڵبژاردەی عێراقیشی تێدایە لەناو (کۆنتێرەکە)دا بوون و کاتێک چوین بۆ ئەوەی دەست بکەینەوە بەمەشقەکان، سەیردەکەین ئاگرێک لەناویدایەو بەپەلە فریا کەوتین کۆنترۆڵی بکەین.\nمحەمەد وتیشی بەداخەوە پێنج لەبەلەمەکان سوتاون و بەشێکی تریش زیانیان پێگەیشتوە.\nڕاهێنەرەکەی هەڵبژاردەی عێراق دەڵێت پێمان وایە دەستێکی ناحەز لەپشتەوەی کۆنتێنەرەکە ئاگرەکەی خستۆتە ناوەوەو بەمەبەست کارەکەی کردوە.\nمحەمەد فازڵ دەڵێت بەسوپاسەوە لەگەڵ بەڕێز (پشتوان حاتەم)سەرۆکی شارەوانی دوکان قسەمان کردوەو بەڵێنیداوە هاوکاریمان بکات و ڕێگەیەک بدۆزینەوە تا بەئاسانی کەسانی ناحەز دەستیان نەگات بەو شوێنەو ڕوداوی لەوجۆرە دوبارە نەبێتەوە.\nجێی باسە پێشتریش بەهۆی بەرزبونەوەی ئاستی ئاوی دوکان ، ئەو جێگایە کەوتە ژێر ئاوەوەو دووچاری زیان بونەوە.\nلەئێستادا نزیکەی ۲٥ کوڕو کچ لەدوکان بەسەرپەرشتی محەمەد فازڵی ڕاهێنەر یاری سەوڵ و کانۆ دەکەن و دەیانەوێت ئەو جۆرە وەرزشە پەرە پێدەن و چەندین یاریزانێکیشیان گەشتونەتە هەڵبژاردەی عێراق.\nھێرشبەرێکی کورد یانە دانیمارکییەکەی گەیاندە قۆناغی دووەمی لاندس پۆکاڵ\nلوقمان بانگھێشتی کەمپی ھەڵبژاردەی فوتساڵی سوید کرا\nناوەڕاستکارە کوردەکەی ھەڵبژاردەی سوریا چاوی ژمارەیەک یانەی ئاسیا و ئەوروپای لەسەرە\nئافرۆدێت سێ یاریزانی نوێی هێنایە ڕیزەکانیەوە\nبۆچی کاتێک توندی ڕاهێنان بەرز دەبێتەوە سوتانی چەوری کەم دەبێتەوە و سوتانی کاربۆهیدرات زیاد دەکات؟\nكاپتنه كورده‌كه یه‌كه‌م بردنه‌وه‌ى پڕۆ لیگى وه‌رزى نوێى پێشكه‌شى یانه‌كه‌ى كرد\nتشرینی دووه‌م 7, 2020\nحه‌بیب ی دووه‌م جیهانی ئێم ئێم ئه‌ی هه‌ژاند.\nیانەی قوەجەویە کەمپەکەی لەمیسڕەوە گواستەوە بۆ سلێمانی\nتشرینی یه‌كه‌م 8, 2020\nله‌مڕۆوه گۆڵپارێزه كورده‌كه بووه یاریزانى یانه‌یه‌كى به‌لژیكایی\nته‌مموز 1, 2020


هونه‌رمه‌ندێكی به‌ناوبانگی كورد بۆ بژێویی ژیان ناچار ده‌بێت ئه‌مكاره بكات\nنەتەوە | 11:44:49 2018-02-23 | (1,571) جار خوێندراوەتەوە\nبه‌هۆی خراپیی باری دارایی و قورسیی ژیانییه‌وه، هونه‌رمه‌ند "كامه‌ران عه‌بدولڕه‌حمان"، ماوه‌ی چه‌ند رۆژێكه له هه‌ولێر ده‌ستی به كرێكاری كردووه و وه‌ك وه‌ستای له‌بغ رۆژانه بژێوی ژیانی خۆی و منداڵه‌كانی دابین ده‌كات.\nله‌وباره‌شه‌وه كامه‌ران عه‌بدولڕه‌حمان رایگه‌یاندووه، "له‌به‌ر خراپیی باری دارایی و قورسبوونی ژیان، له ئێستادا تووشی دۆخێكی خراپ و زه‌حمه‌ت بوومه‌ته‌وه و بۆ بژێویی منداڵه‌كانم چه‌ند رۆژێكه كرێكاری ده‌كه‌م".\nناوبراو وتیشی "مووچه‌كه‌م كراوه به نیوه‌و حكومه‌تیش ناتوانێ مووچه له‌كاتی خۆی دابه‌شبكات، بۆیه حاڵ و گوزه‌رانم زۆر خراپ بووه و ناچارم كرێكاری بكه‌م".\nئه‌و هونه‌رمه‌نده له درێژه‌ی لێدوانه‌كه‌ی بۆ سایتی دوارۆژ ئاماژه‌ی به‌وه‌شكردوه، ئه‌و وێنه‌یه‌ی له تۆڕه كۆمه‌ڵایه‌تییه‌كان بڵاوبووه‌ته‌وه، وێنه‌یه‌كی راسته‌قینه‌ی كاتی كاركردنیه‌تی له گه‌راجێكی ناوچه‌ی پیشه‌سازی هه‌ولێر.\nجێی باسه كامه‌ران عه‌بدولڕه‌حمان عوسمان، له‌دایكبووی 1964 شاری كه‌ركوكه و له 1987 چووه‌ته نێوكاری هونه‌ری سروود و گۆرانی و تا ئێستا 23 سروودی نیشتمانی و 36 گۆرانیی پێشكه‌ش به هه‌وادارانی كردووه و شاره‌زاییه‌كی باشی له ژه‌نینی ئامێره‌كانی موزیك هه‌یه.


جیاكردنەوەی دەنگەكان بۆ 214 سندووق لە هەولێر دەستی پێ كردووه\n12/7/2018 - 18:14\nبه‌ئاماده‌بوونی نوێنه‌ری UN پرۆسه‌كه به‌رده‌وامه\nبه پێی زانیاری تا ئێستا پارتی دیموكراتی كوردستان له پێشه‌وه‌ی ده‌نگه‌كانه و جیاوازی ئه‌وتۆ له‌گه‌ڵ له نێوان ده‌نگدان به شێوه‌ی ئه‌لیكترۆنی و ئه‌ژماركردنه‌وه‌ی ده‌ستی نه‌بووه.\nسه‌باره‌ت به ئه‌ژمار كردنه‌وه‌ی ده‌ستی به‌شێك له ده‌نگی نێو سندووقی ده‌نگدان له پارێزگای هه‌ولێر، په‌یامنێری كوردستان تیڤی له‌به‌رده‌م بنكه‌ی هۆڵی شادی له شاری هه‌ولێر رایگه‌یاند، له پارێزگای هه‌ولێر 214 سندوق سكاڵایان له‌سه‌ر تۆماركراوه و، له‌و ژماره‌یه 161 سندوقیان له‌و بنكه‌یه ده‌نگه‌كانیان به ده‌ست ئه‌ژمار ده‌كرێته‌وه ، هه‌روه‌ها 54 سندووقیشیان بۆ هه‌مان مه‌به‌ست ره‌وانه‌ی به‌غدا كراونه‌ته‌وه.\nچاوه‌ڕێ ده‌كرێت تا كاتژمێر 5ی ئێواره‌ی ئه‌مرۆ، سه‌رجه‌م ئه‌و سندووقانه ده‌نگه‌كانیان به ده‌ست جیا بكرێته‌وه.\nجێی ئاماژه‌یه له پرۆسه‌ی ئه‌ژمار كردنه‌وه‌ی ده‌نگه‌كانی ئه‌و سندووقانه، نوێنه‌ری یو ئێن و ده‌سته‌ی باڵای كۆمیسیاران و دادوه‌ره‌كان و نوێنه‌ری كیانه سیاسیه‌كان به‌شدارن، به‌ڵام هه‌ر سێ لایه‌نی یه‌كگرتووی ئیسلامی و كۆمه‌ڵی ئیسلامی و لیسیتی هاوپه‌یمانی بایكۆتی ئه‌و ئه‌ژمار كردنه‌وه‌یان كردووه.\nشایه‌نی وه‌بیرهێنانه‌وه‌یه بڕیاربوو دوێنی چوارشه‌مه ده‌ست به ئه‌ژمار كردنه‌كه بكرێت، به‌ڵام به‌هۆی ئه‌و دادوه‌رانه‌ی له به‌غداوه بۆ ئه‌و ئه‌ركه راسپێردرابوون دره‌نگانی دوێنی گه‌یشتوونه‌ته هه‌ولێر و بۆیه پرۆسه‌ی ئه‌ژمار كردنه‌كه كه‌وته ئه‌مڕۆ پێنجشه‌مه.\nماوه‌ی رابردوو په‌رله‌مانی عێراق بریاری ئه‌ژماركردنه‌وه‌ی به‌ده‌ستی ده‌نگه‌كانی هه‌ڵبژاردنی 12ی ئایاری 2018ی له‌سه‌رتاسه‌ری عێراق ده‌ركرد و هه‌فته‌ی رابردووش دادگای فیدراڵی ئه‌م بریاره‌ی به‌یاسایی له قه‌ڵه‌مدا.


ئایەتی قەرز - ویکیپیدیا، ئینسایکڵۆپیدیای ئازاد\nئایەتی قەرز (بە عەرەبی: آية الدين)، درێژترین ئایەتی قورئانە لە سوورەتی بەقەرە ئایەتی ٢٨٢.\n٢ ھۆکارەکانی دابەزاندن\n٣ تەفسیری ئایەتەکە\nھۆکاری گشتی بۆ دابەزاندنی ئەم ئایەتە بریتی بوو لەوەی کە ھەندێک کەس لە ھەندێکی تر قەرزیان وەردەگرتەوە و دواتر و لەکاتی دانەوەی قەرزەکەدا نەدەزانرا قەرزەکە چەندە واتە قەرزارەکە پارەی کەمتر یان زۆرتری دەدا بە خاوەن قەرزەکە ھۆکاری ئەمەش بۆ ئەوە کە لەکاتی قەرزداندا ھیچ بەڵگەنامەیەکی نوسراو یان شایەتحاڵێک نەبوو لەنێوانیان.\nئەی ئەوانەی باوەڕتان ھێناوە ئەگەر قەرزێکتان کرد لە یەکتر تا ماوەیەکی دیاری کراو، ئەوە بینوسن و با نووسەرێک کە دادپەروەربێت بەڕاستی و دروستی لە نێوانتاندا بینوسێت، با ھیچ نوسەرێک سەرپێچی نەکات لە نوسین، ھەر وەک چۆن خوا فێری کردووە با بنووسێت، (خۆ ئەگەر کەسێک خوێندەوار نەبێت) ئەوەی کە حەقەکەی بەسەرەوەیە و قەرزەکەی لایە با بەدەمی خۆی (ئەندازەی قەرزەکەی) بە کاتبەکە بڵێت و لە خوای پەروەردگاری بترسێت و چاوپۆشی لە ھیچی نەکات و لێی کەم نەکاتەوە، خۆ ئەگەر ئەوەی قەرزەکەی لەسەرە ھەڵەشە بوو، یا لاواز بوو (منداڵ یان بەساڵاچوو بوو) یا نەیدەتوانی دان بە حەقەکەدا بنێت (کەڕوڵاڵ بوو) با بەخێوکەر، یا سەرپەرشتیارەکەی دادگەرانە حەقیقەت و ڕاستی قەرزەکەی بڵێت و با دوو پیاو لە خۆتان شایەتی لەسەر (قەرزو مامەڵە) بگرن، ئەگەر دووپیاو دەستنەکەوتن بۆ شایەتی، با پیاوێک و دوو ئافرەت شایەتییەکە بدەن لەو کەسانەی کە ڕازین بە شایەتیدانیان، نەوەکو یەکێک لە (ئافرەتەکان) بیری بچێت، با ئەوی تریان بیری بھێنێتەوە و شایەتەکان نابێت کە کاتێک داواکران خۆ وێڵ بکەن و ئامادە نەبن، بێزار مەبن لەوەی کە (قەرز) بنووسن، کەم بێت یان زۆر و تا ماوەی دیاری کراوی، بە ڕوونی با یاداشت بکرێت، ئەنجامدانی مەسەلەی قەرزتان بەو شێوە دادپەروەرانەیە و پەسەندترە لای خوا (لە نەنووسین)، ئەوسا چاکتر دەتوانن شایەتی ڕاگرن و نزیکترن لەوەی گومان و دوودڵی بە یەکتر نەبەن (مافی کەس تیا نەچێت)، مەگەر بازرگانیەک بێت لەبەر دەستانداو لە نێو خۆتاندا بیگێڕن و کڕین و فرۆشتن ئەنجام بدەن، ئەوە گوناھتان ناگات کە ناینووسن، (چونکە ئاسان نیەو مامەڵە دوادەخات، ھەتا بۆتان دەکرێت) شایەت بگرن کاتێک کڕین و فرۆشتنتان ئەنجامدا و نابێت نووسەرو شایەت ئازار بدرێن و بێزار بکرێن، خۆ ئەگەر شتی وابکەن ئەوە بەڕاستی مانای وایە ئێوە لە چەندەھا فەرمانبەرداری دەرچوون، جا لە خوا بترسن و خۆ پارێزبن و خوا فێری ئەو شتانەتان دەکات (کە خێری تیایە بۆ دنیاو پاداشتی قیامەتی لە دوایە) و خوا بە ھەموو شتێک زانایە. (٢٨٢)\nدرێژترین ئایەتی قورئانە.\n٢٨٩ ھەمین ئایەتی قورئانە.\nئایەتی ٢٨٢ی سورەتی بەقەرەیە.\nزیاتر لە ٢٠ سورەتی بچووکە.\nوەرگیراو لە «https://ckb.wikipedia.org/w/index.php?title=ئایەتی_قەرز&oldid=521054»